11. pielikums
Atklāta konkursa “Kuļņeva ielas pārbūve Ludzā”, 
ID Nr. LNP 2026/66, nolikumam

LĪGUMA PROJEKTS
iepirkuma priekšmeta 1. un 2. daļai

Iepirkuma līgums Nr. [Līguma numurs]
[Līguma nosaukums]

Dokumenta datums ir pēdējā paraksta laika zīmoga pievienošanas datums
[Līguma parakstīšanas vieta] (ja Līgums tiek parakstīts papīrformātā) 
[Līguma parakstīšanas datums] (ja Līgums tiek parakstīts papīrformātā)

Ludzas novada pašvaldība, reģistrācijas numurs 90000017453, juridiskā adrese: Raiņa iela 16, Ludza, LV–5701, turpmāk – Pasūtītājs, [paraksttiesīgās personas vārds uzvārds] personā, kas rīkojas saskaņā ar [dokumenta nosaukums], no vienas puses un 
[Izpildītāja nosaukums], [reģistrācijas numurs], [juridiskā adrese], turpmāk – Izpildītājs / Būvdarbu veicējs, [paraksttiesīgās personas vārds uzvārds] personā, kurš darbojas uz [dokumenta nosaukums] pamata, no otras puses,
abi kopā vai katrs atsevišķi, turpmāk – Puses, 
pamatojoties uz Ludzas novada pašvaldības atklāta konkursa “Kuļņeva ielas pārbūve Ludzā”, iepirkuma identifikācijas Nr. LNP 2026/66 (turpmāk – Iepirkums, Konkurss), 1. daļas “[Nosaukums]” vai 2. daļas “[Nosaukums]” rezultātiem, Izpildītāja piedāvājumu Iepirkumam (turpmāk – Piedāvājums), Ludzas novada pašvaldības Iepirkuma komisijas [lēmuma pieņemšanas diena] pieņemto lēmumu, 
nopietni, apzinīgi, pēc brīvas gribas, bez maldiem, spaidiem vai viltus noslēdz šo līgumu (turpmāk – Līgums) par sekojošo: 

1. Līgumā lietotie termini
Ja vien tieši nav norādīts vai no konteksta neizriet citādi, Līgumā lietotajiem terminiem ir šāda nozīme:
0. Akts par Darbu apturēšanu/ pārtraukšanu – dokuments, ko Puses paraksta darbu apturēšanas/ pārtraukšanas gadījumā (piemēram, tehnoloģiskā pārtraukuma gadījumā).
0. Apakšuzņēmējs ir Izpildītāja nolīgta persona vai, savukārt, tās nolīgta persona, kura veic būvdarbus vai sniedz pakalpojumus iepirkuma līguma izpildei.
0. Atbildīgais darbu vadītājs – atbilstoši savam Iepirkuma piedāvājumam Izpildītāja norīkota persona, kura Izpildītāja vārdā vada Darba izpildi. Atbildīgā būvdarbu vadītāja nomaiņa rakstiski jāsaskaņo ar Pasūtītāju.
0. BIS – Būvniecības informācijas sistēma.
0. Būvdarbu izpildes akts / Forma 2 – izpildes akts par kalendārā mēnesī izpildītajiem Darbiem.
0. Būvdarbu vadītājs – atbilstoši savam Iepirkuma piedāvājumam Izpildītāja norīkota persona, kura Izpildītāja vārdā vada atsevišķas jomas darbus saskaņā ar konkursa nolikuma prasībām.
0. Būves vietas nodošanas un pieņemšanas akts – dokuments, kuru Puses paraksta, kad Pasūtītājs nodod Būves vietu Izpildītājam. 
0. Būvobjekta nodošanas un pieņemšanas akts – akts, kas tiek sastādīts saskaņā ar Ministru kabineta 2022. gada 5. jūlija noteikumu Nr. 419 “Noteikumi par publisko būvdarbu līgumos obligāti ietveramajiem noteikumiem un to saturu” 1. pielikumu. 
0. Būvuzraugs – uz iepirkuma pamata Pasūtītāja nolīgta persona, kura veic šajā Līgumā noteikto Darbu uzraudzību, tajā skaitā būvuzraudzību, saskaņā ar Ministru kabineta 2014. gada 19. augusta noteikumiem Nr. 500 “Vispārīgie būvnoteikumi”.
0. Darbi – visas darbības – būvdarbu sagatavošana, izpēte, būvdarbu izpilde un dokumentu komplektēšana, u.c. darbības, kas Izpildītājam ir jāveic saskaņā ar Līgumu, tāmi, atbilstoši tehniskajai dokumentācijai un normatīvajiem aktiem.
0. Darbu izpildes vietas: 
1. daļā: Kuļņeva iela, Ludza, Ludzas novads;
2. daļā: Kuļņeva iela, Ludza, Ludzas novads;
0. Defektu akts – akts par defektiem, tai skaitā par tiem, kas konstatēti pēc attiecīgo būvdarbu vai jebkuras to daļas pieņemšanas vai būvdarbu garantijas termiņa laikā, kā arī par būvdarbu izpildes aktā vai būvobjekta nodošanas un pieņemšanas aktā neatbilstoši norādītiem būvdarbu apjomiem vai būvdarbu izmaksām.
0. Defekts – ikviens būvdarbu kvalitātes trūkums, kas radies būvdarbu laikā vai garantijas termiņa laikā un saskaņā ar normatīvajiem aktiem būvniecības jomā vai atbilstoši publiskā būvdarbu līguma noteikumiem ir būvdarbu veicēja atbildība.
0. Dienas ir kalendāra dienas, ja Līgumā nav norādīts citādi.
0. Garantijas termiņš ir 60 (sešdesmit) mēneši no Darbu pabeigšanas akta parakstīšanas datuma, kura laikā Izpildītājs labo defektus uz sava rēķina šajā līgumā noteiktajā termiņā.
0. Līguma cena/Līgumcena – Izpildītāja apstiprinātā finanšu piedāvājuma cena bez pievienotās vērtības nodokļa.  
0. Līguma summa/Līgumsumma – Izpildītāja apstiprinātā finanšu piedāvājuma cena, kurā ir iekļauts pievienotās vērtības nodoklis.
0. Līgums ir šis Pušu parakstītais Līgums, ieskaitot visus tā pielikumus, kā arī jebkuru dokumentu, kas papildina vai groza Līgumu vai tā pielikumus, kā arī Izpildītāja iesniegtais Piedāvājums Iepirkumam. 
0. Projekta vadītājs – Pasūtītāja pārstāvis, kurš Pasūtītāja uzdevumā vada Līguma izpildi.
0. Tāme – Līgumam pievienotais Izpildītāja normatīvos aktos noteiktajā kārtībā sastādītais būvniecības izmaksu aprēķins atbilstoši Pasūtītāja tehniskajai dokumentācijai. 
0. Tehniskā dokumentācija – 
1. daļā: būvprojekts “Kuļņeva ielas posma pārbūve Ludzā, Ludzas novadā” (autors – SIA “ACM Projekts”); 
2. daļā: būvprojekts “Ielas apgaismojuma pārbūve Kuļņeva ielā no krustojuma ar J. Soikāna ielu līdz Kuļņeva iela 47, Ludza, Ludzas novads” (autors – SIA “KVĒLE”).
0. Tehnoloģiskais pārtraukums ir periods, kad Būvdarbu veicējs, no viņa neatkarīgu, objektīvu iemeslu dēļ ar Pasūtītāju saskaņotā periodā, neatrodas Objektā un neveic darbus.
0. Būvdarbu izpildes kalendārais laika grafiks –  Izpildītāja aizpildīts laika grafiks, kurā atspoguļota detalizēta darbu izpildes gaita posmos un izpildes termiņi atbilstoši Tehniskajai specifikācijai un darbu specifikai. Darbu izpildes grafiks Izpildītājam ir saistošs un pēc Pasūtītāja pieprasījuma var tikt detalizēts.
2. Līguma priekšmets
Pasūtītājs uzdod, un Izpildītājs apņemas pret atlīdzību kvalitatīvi un savlaicīgi, ar savu darbaspēku, darba rīkiem, ierīcēm un materiāliem, ievērojot Līgumā un tā pielikumos, Tehniskajā dokumentācijā un Latvijas Republikas normatīvajos aktos, tai skaitā Būvnormatīvos, noteiktās prasības, labā kvalitātē izpildīt Pasūtītāja darba uzdevumu – [..] vai [..], turpmāk tekstā – Darbi. Būvdarbu veikšana notiek tikai atbilstoši Būvdarbu izpildes kalendārā laika grafikam (pielikums Nr.3).
2.1. Darbus Izpildītājs izpilda kā krietns un rūpīgs saimnieks saskaņā ar Līgumu, visiem Iepirkuma procedūras dokumentācijas nosacījumiem, Tehnisko dokumentāciju, Būvdarbu tāmi (1. pielikums), kas pievienota Līgumam un ir Līguma neatņemama sastāvdaļa.
2.2. Līgums sagatavots un Darbi veicami atbilstoši Tehniskajai dokumentācijai, Līgumam, tā pielikumiem un visiem Latvijas Republikas normatīvajiem aktiem, noteikumiem, instrukcijām utt., kas reglamentē vai ir attiecināmi uz līgumā noteiktajiem Darbiem un to izpildi. Darbi sevī ietver visus Līguma Objektos nepieciešamos darbus, to vadību un organizēšanu, darbiem nepieciešamo materiālu un iekārtu piegādi, darbu nodošanu, izpilddokumentācijas un citas dokumentācijas sagatavošanu un citas darbības, kuras izriet no Līguma un kuru vērtība ir ierēķināta Līguma summā. 
2.3. Būvniecībai nepieciešamie dokumenti ir jāiesniedz un jānoformē Būvniecības informācijas sistēmā (turpmāk – BIS) saskaņā ar 2015. gada 28. jūlija Ministru kabineta noteikumiem Nr. 438 “Būvniecības informācijas sistēmas noteikumi”. 
2.4. Pasūtītājs apņemas Līgumā noteiktajā kārtībā Izpildītājam samaksāt par pienācīgi, atbilstošā kvalitātē un savlaikus izpildītiem Darbiem.
2.5. Izpildītājs apliecina, ka:
2.5.1. ir iepazinies un izpētījis Tehnisko dokumentāciju un Tehnisko specifikāciju, tajā ietvertos risinājumus, Darbu apjomus, pielietojamos materiālus, kvalitātes prasības, kā arī Objektu;
2.5.2. Līgumcena ir pilnīgi pietiekama, lai izpildītu Pasūtītāja prasības un lai izpildītu Darbu un nodotu Objektus Pasūtītājam saskaņā ar Līgumā noteikto kārtību;
2.5.3. tam ir nepieciešamie sertifikāti Līgumā noteiktā Darba veikšanai;
2.5.4. Darbu nodos tikai tādiem Apakšuzņēmējiem (ja attiecināms), kuri ir saņēmuši Latvijas Republikas normatīvajos aktos noteiktās atļaujas vai sertifikātus uzticētās Darba daļas veikšanai, vienlaikus uzņemoties pilnu atbildību par piesaistīto Apakšuzņēmēju darbu.

3. [bookmark: _Toc270600555][bookmark: _Toc223765786][bookmark: _Toc223765647][bookmark: _Toc223765509][bookmark: _Toc223765455][bookmark: _Toc223765396][bookmark: _Toc223765317][bookmark: _Toc223765231][bookmark: _Toc223764506][bookmark: _Toc223764130][bookmark: _Toc223763789][bookmark: _Toc223763563]Līguma izpildes nodrošinājums
3.1. Izpildītājs ne vēlāk kā 15 (piecpadsmit) dienu laikā pēc Līguma abpusējas parakstīšanas iesniedz Pasūtītājam Līguma izpildes nodrošinājumu (turpmāk tekstā arī – Līguma izpildes nodrošinājums) 10 % (desmit procentu) apmērā no būvdarbu līgumcenas (bez PVN). 
3.2. Līguma izpildes nodrošinājumam jābūt noformētam kā bankas vai apdrošināšanas sabiedrības galvojumam, kurā banka vai apdrošināšanas sabiedrība neatsaucami apņemas pēc Pasūtītāja rakstiska pieprasījuma, kurā minēts, ka Izpildītājs nav izpildījis kādu no Līguma izrietošu saistību, izmaksāt Pasūtītājam jebkuru tā pieprasīto summu vai summas, kas kopumā nepārsniedz Līguma izpildes nodrošinājuma summu, maksājumu veicot uz Pasūtītāja bankai adresētajā pieprasījumā norādīto norēķinu kontu.
3.3. Līguma izpildes nodrošinājumam jābūt spēkā līdz darbu pabeigšanai (līdz Darbu pabeigšanas akta parakstīšanas datumam). Līguma pagarināšanas gadījumā Izpildītājam jāpagarina Līguma izpildes nodrošinājuma termiņš un jāiesniedz Pasūtītājam pagarinātais Līguma izpildes nodrošinājums. Līgumcenas palielināšanas gadījumā Izpildītājam ir jāiesniedz dokuments, kas apliecina, ka tiek izpildītas Līguma 3.1. punktā norādītās prasības. 
3.4. Pasūtītājam ir tiesības prasīt Līguma izpildes nodrošinājuma summu Izpildītāja neizpildīto finansiālo saistību apjomā (lai pilnībā vai daļēji dzēstu Izpildītāja saistību neizpildes gadījumā Pasūtītājam nodarītos zaudējumus, ieturētu Līgumā paredzēto līgumsodu), ja Izpildītājs nepilda šajā Līgumā noteiktās saistības vai, ja Līguma darbība tiek izbeigta pēc Pasūtītāja iniciatīvas saskaņā ar līguma noteikumiem, kas paredz Pasūtītāja tiesības vienpusēji izbeigt līguma darbību, vai, ja Izpildītājs nav savlaicīgi pagarinājis Līguma izpildes nodrošinājuma spēkā esamības termiņu. 
3.5. Visas izmaksas, kas saistītas ar Līguma saistību izpildes nodrošinājumu sniegšanu, sedz Izpildītājs par saviem līdzekļiem.

4. Apdrošināšana
4.1. Pēc Līguma abpusējas parakstīšanas Izpildītājs iesniedz Pasūtītājam būvdarbu veicēja civiltiesiskās atbildības apdrošināšanu un būvspeciālistu profesionālās civiltiesiskās atbildības apdrošināšanu polises, ko Pasūtītājs lejupielādē BIS izveidotajā būvniecības lietā. Izpildītājs nodrošina to spēkā esamību visā būvdarbu un būvdarbu garantijas laikā. Apdrošināšanas līgumu Izpildītājs slēdz  atbilstoši 2014. gada 19. augusta Ministru kabineta noteikumiem Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”. 
Jebkādi grozījumi noslēgtajos apdrošināšanas līgumos iepriekš ir rakstveidā jāsaskaņo ar Pasūtītāju. Izpildītājam jānodrošina, ka apdrošināšanas līgums ir spēkā būvdarbu izpildes un būvdarbu garantijas laikā. Ja noslēgtā apdrošināšanas līguma termiņš tuvojas beigām, bet Darbi vēl turpinās, Izpildītājam ir pienākums pirms spēkā esošā apdrošināšanas līguma darbības beigām iesniegt Pasūtītājam jaunu apdrošināšanas līgumu (vai pagarināt esošo) un nodrošināt tā spēkā esamību visā būvdarbu un garantijas perioda laikā.
4.2. Ja Izpildītājs neiesniedz 4.1. apakšpunktā noteikto apdrošināšanas polisi Līgumā noteiktajā termiņā, Pasūtītājs ir tiesīgs pats veikt apdrošināšanu, atskaitot ieguldīto apdrošināšanas prēmiju summu no Izpildītājam izmaksājamās summas par Darbu veikšanu, kā arī saņemt vienreizēju līgumsodu 100,00 EUR (viens simts euro) apmērā.

5. Darbu izpildes termiņš
5.1. Pasūtītājs:
5.1.1. 14 (četrpadsmit) dienu laikā pēc Līguma spēkā stāšanās lejupielādē BIS katram Objektam izveidotajā būvniecības lietās visus Darbu uzsākšanai nepieciešamos dokumentus. Būvdarbu veicējam ir pienākums no savas puses iesniegt Pasūtītājam visu dokumentāciju un informāciju, kas ir nepieciešama būvdarbu uzsākšanas nosacījumu izpildei;
5.1.2. pirms Darbu uzsākšanas Pasūtītājs lejupielādē BIS izveidotajā būvniecības lietā Darbu izpildē iesaistīto apakšuzņēmēju, ja tādus plānots iesaistīt (ieskaitot apakšuzņēmēju apakšuzņēmējus), sarakstus, kuros norādīts apakšuzņēmēja nosaukums, kontaktinformācija un to pārstāvēt tiesīgo personu, ciktāl minētā informācija ir zināma. Līguma izpildes laikā Izpildītājam jāpaziņo Pasūtītājam par jebkurām minētās informācijas izmaiņām, kā arī jāpapildina saraksts ar informāciju par apakšuzņēmēju, kas tiek vēlāk iesaistīts Darbu veikšanā vai pakalpojumu sniegšanā;
5.1.3. iesniedz citu dokumentāciju, ja to paredz normatīvie akti. 
Pēc līguma noslēgšanas Puses paraksta Būves vietas nodošanas un pieņemšanas aktu, ar kuru Izpildītājs uzņemas atbildību par Objektu.
5.2. Izpildītājam ir jāuzsāk Darbi pēc Būves vietas nodošanas un pieņemšanas akta parakstīšanas un pēc būvdarbu uzsākšanas nosacījumu izpildes. Izpildītājam ir jāuzsāk Darba veikšana Būves vietā pēc iespējas ātrāk, bet ne vēlāk kā 20 (divdesmit) darbdienu laikā pēc Līguma noslēgšanas datuma, ja tas ir tehnoloģiski iespējams. Ja Darbus nevar uzsākt 5.3. apakšpunktā norādītajā termiņā, Izpildītājs par to paziņo Pasūtītājam, informējot par kavēšanās iemesliem un par plānoto Darbu uzsākšanas datumu. Paziņojums ir iesniedzams vēstules formā, kura jānosūta uz Pasūtītāja pasta adresi vai nosūtot elektroniski parakstītu vēstuli uz Pasūtītāja oficiālo e-pasta adresi pasts@ludzasnovads.lv. 
5.3. Ievērojot Līguma Iepirkuma nolikuma noteikumus, Izpildītājs apņemas pabeigt darbus Objektā 8  (astoņu) mēnešu laikā no līguma noslēgšanas dienas līdz būvdarbu pabeigšanai.  Šajā termiņā nav iekļauts izpilddokumentācijas sagatavošanas periods pēc būvdarbu pabeigšanas, kā arī tehnoloģiskie pārtraukumi.
5.4. Izpildītājs apņemas nekavējoties rakstiski ziņot Pasūtītājam par visiem apstākļiem un/vai šķēršļiem, kas kavē Darbu izpildi šajā Līgumā noteiktajos termiņos un kārtībā.
5.5. Līguma 5.4. punktā noteiktais termiņš var tikt pagarināts, Pusēm par to rakstiski vienojoties, par laika periodu, par kādu attiecīgais gadījums aizkavē Darbu izpildi, šādos gadījumos:
5.5.1. ja nepieciešams veikt papildu Darbus, kuri ir būtiski un nepieciešami Līguma izpildei, izņemot gadījumus, kad šajā punktā minētos Darbus ir iespējams veikt vienlaikus ar citiem Līgumā paredzētajiem Darbiem;
5.5.2. ja valsts vai pašvaldības institūcijas vai amatpersonas pieņem administratīvu aktu, kas ir saistošs, izpildot Darbus, un šāds akts kavē Darbu izpildes termiņu ievērošanu, un šāda akta izdošanas pamatā nav Izpildītāja darbība vai bezdarbība;
5.5.3. ja Pasūtītāja rīcības dēļ tiek kavēta vai apgrūtināta Izpildītāja Līgumā noteikto pienākumu izpilde un šāda Pasūtītāja rīcība nav saistīta ar Līgumā noteikto Izpildītāja saistību neizpildi;
5.5.4. ja nepieciešams veikt būtiskas izmaiņas Tehniskajā dokumentācijā un šādu izmaiņu rezultātā tiek aizkavēta Darbu izpilde;
5.5.5. ja tiek pārsniegts valsts vai pašvaldību institūcijai vai kapitālsabiedrībai normatīvos aktos noteiktais termiņš atbildes/ saskaņojuma sniegšanai;
5.5.6. ja Darbu veikšanu ir kavējuši no ilggadējiem statistiski vidējiem būtiski atšķirīgi nelabvēlīgi klimatiskie apstākļi un šo faktu apstiprina Latvijas Vides, ģeoloģijas un meteoroloģijas dienesta izziņa; 
5.5.7. darbi uz laiku tiek apturēti ar kompetentas institūcijas, vai būvuzrauga lēmumu; būvlaukumā tiek veikti avārijas darbi, proti, darbi, lai novērstu iepriekš neplānotus inženierkomunikāciju vai citus bojājumus, kas var izsaukt cilvēku nelaimes gadījumus vai materiālus zaudējumus; 
5.5.8. Pasūtītājs rīko publisko iepirkumu papildus būvdarbu apjomiem, kurus atbilstoši būvniecības tehnoloģijas prasībām ir jāizpilda agrāk nekā Līgumā paredzētus būvdarbu veidus un kuri kavē Līgumā paredzētus būvdarbus. 
Ja iepriekš norādīto apstākļu dēļ atsevišķu vai visu Darbu veikšana tehnoloģiski nav iespējama, tad Pasūtītājam ir tiesības noteikt tehnoloģisko pārtraukumu atsevišķu vai visu Darbu veikšanai. Tehnoloģiskā pārtraukuma sākums un beigas tiek fiksēti ar aktu, kuru paraksta Puses un Būvuzraugs. Pirms tehnoloģiskā pārtraukuma uzsākšanas Izpildītājs sakārto Objektu un nodod Objektu Pasūtītājam ielas uzturēšanai (ja attiecināms): Izpildītājs veic Objekta konservācijas pasākumus un ar būves nodošanas un pieņemšanas aktu nodod būvi Pasūtītājam. Būvdarbu veicējam nav tiesību uz tehnoloģisko pārtraukumu, ja šajā punktā atrunātais šķērslis radies darbu izpildes gaitā, kad darbu pabeigšana Būvdarbu veicēja dēļ jau atpalikusi no termiņa, kas noteikts saskaņā ar Līgumu. 
Ja vien likumā vai citā normatīvajā aktā nav norādīts tieši pretējais, jebkura līguma izpildes pārtraukšanas nepieciešamība tehnoloģiskā pārtraukuma gadījumā pierādīšanas nasta gulstas uz Būvdarbu veicēju. 
5.6. Izpildītājam nav tiesības uz Darbu izpildes termiņa pagarinājumu tādu iemeslu dēļ, kuri viņam bija jāņem vērā vai arī pie pienācīgas rūpības nevarēja būt nezināmi, noslēdzot Līgumu. Tas pats attiecas arī uz apstākļiem, kuru sekas Izpildītājs būtu varējis sagaidīt vai novērst.
5.7. Līguma izpildes termiņā neieskaita to laika periodu, kas radies tehnoloģisko pārtraukumu rezultātā saskaņā ar Pušu sastādītu aktu par Darbu apturēšanu/ pārtraukšanu uz laiku.
5.8. Ja Izpildītājs līguma 5.6. punktā minēto iemeslu dēļ vēlas Darbu izpildes termiņa pagarinājumu, viņš par to ziņo Pasūtītājam rakstiski. Šāds paziņojums nosūtāms nekavējoties pēc tam, kad Izpildītājs uzzinājis par esošiem vai vēl sagaidāmiem apstākļiem ne vēlāk kā 5 (piecas) darba dienas no brīža, kas izraisa Darbu izpildes kavējumu. Ja šāds paziņojums šajā Līguma punktā noteiktajā termiņā netiek nosūtīts, tiesības pieprasīt termiņa pagarinājumu tiek zaudētas. Pasūtītājam ir pienākums ne vēlāk kā 5 (piecu) darba dienu laikā sniegt Izpildītājam atbildi uz saņemto paziņojumu. Vienlaikus ar paziņojumu Izpildītājs iesniedz Pasūtītājam rakstisku pamatojumu Darba izpildes termiņa pagarinājumam, kurā iekļauj kavēšanas iemeslus, pieprasītā termiņa pagarinājuma pamatojumu.
5.9. Jebkurā gadījumā Izpildītāja pienākums ir izpildīt Darbus Līgumā noteiktajā termiņā. Ja Darbi tiek pārtraukti Izpildītāja vainas dēļ, tad Izpildītājam ir jākompensē Pasūtītājam radītie zaudējumi.
6. Darbu izpildes vispārīgie noteikumi
6.1. Darbi Izpildītājam jāveic atbilstoši Līgumam, Tehniskajai dokumentācijai, Būvdarbu izpildes kalendārajam laika grafikam, atbilstoši Pasūtītāja akceptētajai Darbu secībai, būvnormatīviem, Latvijas Republikā spēkā esošo normatīvo aktu prasībām, Līguma noteikumiem un Pasūtītāja norīkotās atbildīgās personas vai Būvuzrauga norādījumiem, ciktāl šādi norādījumi neizmaina Līgumu, spēkā esošo normatīvo aktu nosacījumus, Līgumcenu, Darbu apjomus vai Darbu izpildes termiņus. Izpildītājs nodrošina Darbu izpildi, ievērojot spēkā esošos būvnormatīvus, darba drošības un tehniskās normas, kā arī visu Darbu izpildes laiku, uzturot Darbu veikšanas vietu atbilstošā kārtībā. Darbi tiek izpildīti precīzi un profesionālā līmenī.  
6.2. Darbu izpildes sagatavošanas darbus, objekta un apkārtējās teritorijas aizsardzības pasākumus (tajā skaitā pret nelabvēlīgām dabas parādībām) pilnā apmērā par saviem līdzekļiem veic Izpildītājs.
6.3. Darbu veikšanas vietas norobežošana, brīdinājuma zīmju izlikšana un citu normatīvajos aktos noteikto prasību ievērošanas nodrošināšana pirms Darbu uzsākšanas un to laikā ir Izpildītāja pienākums.
6.4. Piedāvājumā un Līgumā nominēto būvdarbu vadītājus Izpildītājs ir tiesīgs nomainīt, ievērojot Līguma un Publisko iepirkumu likuma nosacījumus.
6.5. Līdz Līguma 5.4. punktā noteiktajam termiņam Izpildītājs pilnā apmērā atbild par:
6.5.1. valsts un pašvaldības institūciju priekšrakstos (tiesību aktos) paredzētajiem darba drošības un aizsardzības pasākumiem;
6.5.2. objekta un Darbu veikšanas vietas apsardzi (ja tā ir nepieciešama);
6.5.3. Darbos izmantojamo materiālu un iekārtu objekta telpu un darba iekārtu apsargāšanu un uzglabāšanu;
6.5.4. izpildīto Darbu kvalitāti un to pienācīgu uzturēšanu un saglabāšanu līdz Darbu nodošanai Pasūtītājam.
6.6. Nododot Pasūtītājam izpildītos Darbus, Objektam un Darbu izpildes vietai nodošanas brīdī jābūt sakoptam un Līguma noteikumiem atbilstošā stāvoklī.
6.7. Ja Darbu izpildīšanas procesā Izpildītājam ir radušies fiziski šķēršļi vai apstākļi, kurus tas, kā pieredzējis un kvalificēts būvnieks iepriekš nevarēja paredzēt, tad viņam ir tiesības, vispirms saskaņojot ar Pasūtītāju iepriekš minēto šķēršļu likvidēšanas metodi un izmaksas, Līgumā noteiktajā kārtībā saņemt Darbu izpildes termiņa pagarinājumu, kas atbilst šo fizisko šķēršļu vai apstākļu darbības ilgumam. 
6.8. Darbus Izpildītājs veic, taupīgi un racionāli izmantojot Darbiem atvēlētos resursus.
6.9. Izpildītājam jāveic visi nepieciešamie pasākumi, lai novērstu kaitējumu vai jebkādu draudošu kaitējumu, kāds varētu rasties trešajai personai Darbu izpildes rezultātā.
6.10. Darbu izpildes gaitā atskaišu sagatavošanas, kontroles veikšanas un starpmaksājumu veikšanas nolūkā Izpildītājs ne vēlāk kā līdz katra nākošā mēneša, kas seko atskaites perioda mēnesim, 10. (desmitajam) datumam vai nākamajai darba dienai, ja mēneša 10. (desmitais) datums ir brīvdiena, iesniedz Projekta vadītājam Būvdarbu izpildes aktu par mēnesi (Forma 2), kas saskaņots ar Būvuzraugu. Projekta vadītājs pārbauda Izpildītāja iesniegto aktu 5 (piecu) darbadienu laikā pēc tā saņemšanas, to apstiprina vai atdod Izpildītājam labojumu veikšanai. Izpildītājs elektroniski iesniedz Projekta vadītājam laboto aktu. Ja iepriekšējos aktos par izpildīto Darba daļu tiek atklātas neprecizitātes, tās jālabo nākamajā aktā par izpildīto Darba daļu. Formu 2 paraksta Izpildītāja atbildīgais būvdarbu vadītājs vai cita paraksttiesīgā vai pilnvarotā persona, Būvuzraugs un Pasūtītāja paraksttiesīgā persona. 
6.11. Pasūtītājs ir tiesīgs pārbaudīt darbu apjoma izpildi, kvalitāti un iesniegto norēķinu dokumentu atbilstību faktiski izpildītā darba apjomam un tāmēm. Šāda pārbaude nemazina Līgumā paredzēto Izpildītāja atbildību un nav uzskatāma par darbu vai kādas to daļas pieņemšanu no Pasūtītāja puses. Ja darbi pārbaudes laikā netiek apturēti, tad līdz ar to arī to izpildes termiņš sakarā ar veicamo pārbaudi nav pagarināms.
6.12. Par pārbaudes veikšanu Projekta vadītājs vai cita Pasūtītāja pilnvarotā persona par to iepriekš paziņo Izpildītājam. 2 (divu) darba dienu laikā pēc paziņojuma saņemšanas Izpildītājs paziņo Pasūtītājam par gatavību veikt pārbaudi. Izpildītāja sagatavošanās pārbaudei nevar būt ilgāka kā 3 (trīs) darba dienas, ja Puses nevienojas par citu termiņu.
Darba kvalitātes prasības, kas jāievēro Izpildītājam, nosaka Līgums, Tehniskā dokumentācija, Ministru kabineta noteikumi, Latvijas Valsts standarti, Ludzas novada pašvaldības saistošie noteikumi, kas reglamentē vai ir attiecināmi uz līgumā noteiktajiem Darbiem un to izpildi.
Materiālu kvalitātes kontrole un darbu daudzumu uzmērīšana tiek organizēta atbilstoši Tehniskās dokumentācijas specifikācijām.
6.13. Visas Līgumā un normatīvajos aktos noteiktās, Izpildītājam veicamās, materiālu un Darba kvalitātes pārbaudes, jāveic Izpildītājam uz sava rēķina. 
6.14. Pēc Pasūtītāja pieprasījuma Izpildītājam jāveic materiālu un Darba kvalitātes papildu pārbaudes.
6.15. Izpildītājs nodrošina savu pārstāvju piedalīšanos pārbaudē, kā arī nodrošina pārbaudes veicējam iespēju netraucēti veikt visas ar pārbaudi saistītās darbības, tajā skaitā, izmantot Izpildītāja instrumentus un/vai pārbaudes ierīces, kā arī saņemt nepieciešamo palīdzību no Izpildītāja puses.
6.16. Ja pārbaudē atklāj defektu, Izpildītājs par saviem līdzekļiem to novērš. 
6.17. Visus izdevumus par komunikāciju pieslēgšanu, pievilkšanu un izlietošanu Darbu vajadzībām apmaksā Izpildītājs. Izpildītājs patstāvīgi veic norēķinus par patērēto elektroenerģiju un ūdeni līdz Darbu pabeigšanas akta parakstīšanai. Izpildītājs ierīko tā darbiniekiem nepieciešamās palīgtelpas (pārvietojamās ģērbtuves, tualetes un noliktavas telpas) un sedz visus ar šo palīgtelpu uzturēšanu saistītos izdevumus, tai skaitā par elektroenerģiju, ūdens apgādi, kanalizāciju un citiem komunālajiem pakalpojumiem, visā Darbu izpildes periodā. 
6.18. Izpildītājam visā Darbu veikšanas laikā ir jāpārbauda saņemtās Tehniskās dokumentācijas atbilstība pareizai Darbu veikšanas tehnoloģijai. Par visām konstatētajām nepilnībām Izpildītājam jāziņo rakstveidā Pasūtītājam pēc dokumentācijas saņemšanas. Ja Darbu izpildes gaitā rodas papildu izmaksas sakarā ar Darbu tehnoloģijas secības neievērošanu, tās tiek segtas uz Izpildītāja rēķina.
Visām precēm un materiāliem, kas tiks pielietoti Darba izpildē, jābūt jauniem un nelietotiem, kā arī jāatbilst normatīvajos aktos un Tehniskajā dokumentācijā noteiktajām prasībām.
Darba izpildes gaitā atgūtie materiāli  ir Pasūtītāja īpašums. Pēc Pasūtītāja pieprasījuma tie jānogādā uz Pasūtītāja norādīto vietu (līdz 5 km no Būves vietas), ja sapulcēs nav lemts citādi. Par atgūto materiālu piegādi atsevišķa samaksa netiek veikta. 
Pasūtītājam nevajadzīgos atgūtos materiālus Izpildītājs nogādā uz savu atbērtni vai veic to utilizāciju, par kuru izmaksas sedz Izpildītājs. Nereģenerēto būvniecības atkritumu apsaimniekošana ir jānodrošina atbilstoši Atkritumu apsaimniekošanas likuma prasībām. Būvniecības darbu laikā radušos būvniecības atkritumus drīkst nodot tikai atkritumu apsaimniekotajam, kas ir saņēmis atbilstošu atļauju Valsts vides dienestā.
6.19. Izpildītājs jebkurā laikā nodrošina Autoruzrauga, Būvuzrauga, būvinspektora, Projekta vadītāja un citu kontrolējošo iestāžu pilnvaroto personu iekļūšanu Darbu izpildes vietā.
6.20. Darbu veikšanas procesā Izpildītājs darba izpildē izmanto Tehniskajā dokumentācijā, Iepirkuma tehniskajā un finanšu piedāvājumā norādītās konstrukcijas, iekārtas, materiālus un sistēmas, kas atbilst standartiem un tehniskajiem noteikumiem. Izpildītājs apņemas Darbu veikšanā izmantot būvizstrādājumus saskaņā ar 2014. gada 25. marta Ministru kabineta noteikumiem Nr. 156 “Būvizstrādājumu tirgus uzraudzības kārtība”. Pirms darbu uzsākšanas Izpildītājs iesniedz BIS Būvuzraugam saskaņošanai Darbos izmantojamo būvizstrādājumu materiālu apstiprināšanas formas. 
6.21. Darbu organizatoriskie jautājumi tiek izskatīti un risināti būvsapulcē. Būvsapulces tiek rīkotas vienu reizi 2 (divās) nedēļās par to Pusēm savstarpēji vienojoties Izpildītāja iekārtotā vietā Būvlaukumā, Pasūtītāja darba telpās vai attālināti. Puses var arī vienoties par Būvsapulču organizēšanu pēc nepieciešamības.  
6.22. Būvsapulces darba kārtība, klātesošie dalībnieki un pieņemtie lēmumi tiek fiksēti protokolā un tie ir saistoši Pusēm. 
6.23. Pusēm ir pienākums nodrošināt savu pārstāvju piedalīšanos būvsapulcē. Ja kādas Puses pārstāvja neierašanās rezultātā rodas Līguma izpildes kavējumi vai traucējumi, par tiem atbild tā Puse, kuras pārstāvis nav ieradies uz būvsapulci. Būvsapulču protokolēšanu veic un nodrošina Būvuzraugs. Pēc būvsapulces Būvuzraugs nosūta protokolu būvsapulces dalībniekiem. Ja kāds no būvsapulces dalībniekiem nepiekrīt protokolā norādītajam, Puse vai būvsapulces dalībnieks 3 (trīs) dienu laikā pēc protokola saņemšanas rakstveidā iesniedz Būvuzraugam motivētus iebildumus, kas papildina vai precizē būvsapulču protokolu. Pēc iebildumu un papildinājumu izskatīšanas un protokola precizēšanas to nosūta atkārtotai saskaņošanai. Puses var vienoties par protokolu parakstīšanu ar elektronisko parakstu.
6.24. Pēc būvsapulču protokola parakstīšanas Būvuzraugs iesniedz pa vienam būvsapulces oriģināla protokolam Pasūtītājam un Izpildītājam, ja protokoli ir parakstīti papīrformātā. 
6.25. Pēc būvsapulces protokola apstiprināšanas tajā norādītās prasības ir obligāti izpildāmas, ja tās nav pretrunā Līguma noteikumiem.
6.26. Darbu, materiālu vai iekārtu, cilvēku traumu vai trešo personu īpašuma bojāšanas vai iznīcināšanas risku no Līguma 5.2. punktā minētā akta parakstīšanas brīža uzņemas Izpildītājs. Izpildītājs uzņemas arī Objekta, Darbu, materiālu un iekārtu nejaušas bojāšanas vai iznīcināšanas risku, un tas pāriet no Izpildītāja uz Pasūtītāju ar Darbu pabeigšanas akta parakstīšanas brīdi.

7. Līguma izpildē iesaistītais personāls, apakšuzņēmēji un to nomaiņa
7.1. Darba veikšanai Izpildītājs piesaista savā Piedāvājumā Iepirkumam norādīto personālu un apakšuzņēmējus. Izpildītājs nodrošina Piedāvājumā norādītos būvdarbu vadītājus. Atbildīgā Darbu vadītāja prombūtnes gadījumā, Izpildītājam jānodrošina Atbildīgā Darbu vadītāja pienākumu izpildītājs ar atbilstošu kvalifikāciju.  
7.2. Izpildītājs pilnā apmērā atbild par piesaistītā personāla un apakšuzņēmēju veikto Darba atbilstību Līguma prasībām. 
7.3. Izpildītājs nav tiesīgs bez saskaņošanas ar Pasūtītāju veikt Iepirkuma piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. 
7.4. Izpildītājam ir pienākums saskaņot ar Pasūtītāju papildu personāla iesaistīšanu Līguma izpildē.
7.5. Iepirkuma Piedāvājumā norādītā personāla nomaiņa pieļaujama tikai Līgumā norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai Līgumā norādītajos gadījumos un gadījumos, kad piedāvātais personāls neatbilst Iepirkumā personālam izvirzītajām prasībām, vai tam nav vismaz tādas pašas kvalifikācijas un pieredzes kā personālam, kas tika vērtēts Iepirkumā.
7.6. Pasūtītājs nepiekrīt Piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
7.6.1. piedāvātais Apakšuzņēmējs neatbilst Iepirkuma procedūras dokumentos apakšuzņēmējiem izvirzītajām prasībām;
7.6.2. tiek nomainīts Apakšuzņēmējs, uz kura iespējām Iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par Līgumu un Iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42. panta otrajā daļā (atbilstoši Pasūtītāja norādītajam Iepirkuma procedūras dokumentos) minētajiem pretendentu izslēgšanas gadījumiem;
7.6.3. piedāvātais Apakšuzņēmējs, kura veicamo Darbu vai sniedzamo pakalpojumu vērtība ir vismaz 10 000,00 euro, atbilst Publisko iepirkumu likuma 42. panta otrajā daļā (atbilstoši Pasūtītāja norādītajam Iepirkuma procedūras dokumentos) minētajiem pretendentu izslēgšanas iemesliem;
7.6.4. Apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma procedūras dokumentos noteiktajiem piedāvājuma izvērtēšanas kritērijiem.
Pārbaudot jaunā apakšuzņēmēja atbilstību, Pasūtītājs piemēro PIL 42. panta noteikumus. Minētā likuma 42. panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
7.7. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šīs Līguma sadaļas noteikumiem.
7.8. Izpildītājam jānodrošina, ka apakšuzņēmējs tam uzticēto Darba daļu nenodos tālāk bez Pasūtītāja rakstiskas piekrišanas.
7.9. Darbu laikā Pasūtītājam ir tiesības pieprasīt nomainīt Darbu vadītājus un apakšuzņēmēju gadījumā, ja viņi savus pienākumus veic nekvalitatīvi vai neievēro spēkā esošos normatīvos aktus. Izpildītāja pienākums ir nodrošināt Pasūtītāja prasību izpildi par atbildīgā Darba vadītāja un apakšuzņēmēja nomaiņu pēc Pasūtītāja pieprasījuma. 
7.10. Ja Izpildītājs neievēro Līguma 7. sadaļā noteikto iesaistītā personāla un apakšuzņēmēju nomaiņas kārtību, Pasūtītājs var apturēt Darba izpildi līdz Izpildītājs ir novērsis konstatētos pārkāpumus un Līguma 5.4. punktā noteiktais Darba izpildes termiņš netiek pagarināts.
7.11. Izpildītājs ir atbildīgs pret Pasūtītāju un trešajām personām par visiem zaudējumiem, kuri radušies Izpildītāja nodarbināto apakšuzņēmēju saistību izpildes ietvaros.

8. Līgumcena un norēķinu kārtība
8.1. Līgumcena par visu Darbu pienācīgu izpildi, ņemot vērā Izpildītāja iesniegto Piedāvājumu Iepirkumam, tiek noteikta [līgumcena eiro valūtā skaitļiem] euro ([līgumcena eiro valūtā vārdiem]) apmērā bez pievienotās vērtības nodokļa, turpmāk – Līgumcena.
Pievienotās vērtības nodoklis Līgumcenai tiek piemērots un aprēķināts normatīvajos aktos noteiktajā apmērā un kārtībā. Pievienotās vērtības nodoklis tiek maksāts Pievienotās vērtības nodokļa likuma 142. pantā noteiktajā kārtībā un tā samaksu valsts budžetā veic Pasūtītājs. 
Aprēķinātais pievienotās vērtības nodoklis (PVN 21%) uz Līguma noslēgšanas dienu ir [summa euro valūtā skaitļiem] euro ([summa euro valūtā vārdiem]). Līgumcenas ar aprēķināto pievienotās vērtības nodokli (PVN 21 %) uz Līguma noslēgšanas dienu summa ir [summa euro valūtā skaitļiem] euro ([summa euro valūtā vārdiem]), turpmāk – Līguma summa. 
8.2.  Līgumcena atbilst Tāmei, un tajā ietilpst visas ar Darbiem un Līgumā noteikto prasību izpildi saistītās izmaksas. Līgumcenā ir iekļauts viss darbu komplekss, kas nepieciešams Darba paveikšanai. Ja kādam no līgumā paredzētiem darbiem nav nolīgta cena, tad šī darba izmaksas ir iekļautas citu darbu cenās. 
8.3.  Līgumcenā ir iekļautas:
8.3.1. visas izmaksas, kas attiecas uz Darbu veikšanu, tai skaitā, Tāmē atspoguļotās izmaksas, izmaksas, kas saistītas ar nepieciešamo atļauju un saskaņojumu saņemšanu valsts un pašvaldību institūcijās, izdevumi par Darbu veikšanai nepieciešamo materiālu, tehnikas un aprīkojuma iegādi, piegādi un nomu, energo un citiem resursiem, atlīdzības un obligātie maksājumi, kurus piemēro vai kuri tiks piemēroti Izpildītāja pienākumu pienācīgai izpildei saskaņā ar Līgumu un tamlīdzīgas izmaksas;
8.3.2. vispārīgās izmaksas, tai skaitā, bet ne tikai, būvlaukuma sagatavošanas, norobežošanas un apsardzes izdevumi, materiālu uzglabāšanas, būvgružu izvešanas, Objekta teritorijas sakārtošanas, apdrošināšanas, bankas garantiju un tamlīdzīgas izmaksas, kā arī mērījumu, iezīmēšanas, Darbu sadārdzinājuma un visi citi izdevumi, kas saistīti ar Līguma izpildi;
8.3.3. izmaksas, kas saistītas ar iespējamo defektu un/vai trūkumu novēršanu;
8.3.4. Izpildītāja virsizdevumi un peļņa.
8.4.  Izpildītājs uzņemas visu risku, kas saistīts ar iespējamo būvizmaksu sadārdzinājumu Darba veikšanas gaitā, un tas nekādā veidā nevar ietekmēt Līgumcenu.
8.5.  Jebkāda samaksa atbilstoši šim Līgumam Izpildītājam tiek uzsākta un veikta tikai pēc tam, kad Izpildītājs ir uzsācis Darbus un iesniedzis Pasūtītājam visus šādus dokumentus:
8.5.1. Līguma izpildes nodrošinājumu atbilstoši Līguma 3.1. punktam;
8.5.2. Līguma 4.1. punktā minēto apdrošināšanas polišu kopijas.
8.6.  Pasūtītājs veic samaksu par faktiski izpildītiem un Pasūtītāja un Būvuzrauga Objektā pārbaudītiem Darbiem, visu Līgumā norādīto nepieciešamo dokumentu (atskaišu, aktu, rēķinu) saņemšanas, pārskaitot attiecīgo naudas summu uz Izpildītāja norādīto bankas kontu, šādā kārtībā:
8.6.1.  Par katru Darbu izpildes mēnesi ne vēlāk kā līdz katra nākošā mēneša 10. (desmitajam) datumam Izpildītājam ir pienākums iesniegt Pasūtītāja pārstāvim ar Būvuzraugu saskaņotu Būvdarbu izpildes aktu (Forma Nr. 2) par kalendārā mēnesī izpildītajiem Darbiem.
8.6.2. Pasūtītājs būvdarbus pieņem un būvdarbu izpildes aktu paraksta 20 (divdesmit) darba dienu laikā no akta saņemšanas dienas. Tikai akceptēts akts ir pamats rēķina sagatavošanai un iesniegšanai Pasūtītājam.
8.6.3. Ja Pasūtītājs nepieņem būvdarbus, tas iesniedz Būvdarbu veicējam pretenziju, norādot ar Līguma noteikumiem pamatotas nepilnības, kuru dēļ Pasūtītājs nevar parakstīt Būvdarbu izpildes aktu, ja nepilnības nav saistītas ar būvdarbu kvalitāti, vai ar atbildīgo būvuzraugu saskaņotu defektu aktu. 
8.6.4. Ja Būvdarbu veicējs nepiekrīt Pasūtītāja norādītajiem defektiem vai iebildumiem par faktiski izpildīto būvdarbu apjomiem, Būvdarbu veicējs 10 (desmit) darbdienu laikā no defektu akta saņemšanas dienas iesniedz Pasūtītājam atbildīgā būvdarbu vadītāja parakstītus rakstiskus iebildumus pret defektu aktā norādītajām nepilnībām. 
8.6.5. Ja pasūtītājs neparaksta būvdarbu izpildes aktu Līguma 8.6.2. punktā minētajā termiņā, kā arī neiesniedz būvdarbu veicējam minēto pretenziju vai ar atbildīgo būvuzraugu saskaņotu defektu aktu, uzskatāms, ka pasūtītājs izpildītos būvdarbus ir pieņēmis šo noteikumu  minētā termiņa (20 darba dienu laikā no akta saņemšanas dienas) pēdējā dienā.
8.6.6. Ja pasūtītājs nepiekrīt atbildīgā būvdarbu vadītāja iebildumiem attiecībā uz defektu aktā iekļautajiem izpildīto būvdarbu apjomiem vai defektiem būves konstrukcijās, viņam ir pienākums pasūtīt būves ekspertīzi par veikto būvdarbu kvalitāti. Ekspertīzes uzdevums ir novērtēt faktiski izpildīto būvdarbu apjomu, atbilstību projektēšanas dokumentācijai, atbilstošo būvizstrādājumu un tiem atbilstošās iestrādes tehnoloģijas piemērošanu. 
8.6.7. Ja būves ekspertīze vai inženierkonsultanta lēmums neapstiprina pasūtītāja defektu aktā norādīto vai veikto būvdarbu neatbilstību normatīvo aktu un pasūtītāja prasībām, uzskatāms, ka pasūtītājs būvdarbus ir pieņēmis ekspertīzes slēdziena vai inženierkonsultanta lēmuma iesniegšanas dienā un būvdarbu izpildes akta parakstīšana nav nepieciešama.
8.6.8. Ja Būvdarbu veicējs piekrīt defektu aktā pasūtītāja norādītajām nepilnībām vai ekspertīze vai inženierkonsultanta lēmums apstiprina defektu aktā pasūtītāja norādītās nepilnības vai veikto būvdarbu neatbilstību normatīvo aktu un pasūtītāja prasībām, Būvdarbu veicējs un pasūtītājs vienojas par saprātīgu termiņu konstatēto defektu novēršanai, ņemot vērā defektu novēršanai nepieciešamo darbu apjomu un specifiku, kā arī būvizstrādājumu piegādes termiņus. Ja puses nevar vienoties, termiņu defektu novēršanai nosaka būvuzraugs.
8.6.9. Ja defekti ir konstatēti daļā būvdarbu, tad pasūtītājs pieņem tos būvdarbus, kuru izpildē defekti nav konstatēti. Pēc defektu novēršanas izpildītos būvdarbus ietver nākamā mēneša būvdarbu izpildes aktā.
8.6.10. Būvdarbu izpildes akta parakstīšana neatņem pasūtītājam tiesības publiskā būvdarbu līguma spēkā esības laikā, kā arī garantijas termiņa laikā izteikt pretenzijas par izpildīto būvdarbu defektiem, trūkumiem un neatbilstībām, un būvdarbu veicējam ir pienākums novērst defektu aktā norādītos vai garantijas laikā pieteiktos būvdarbu defektus, trūkumus un neatbilstības par saviem līdzekļiem.
Izpildītājs ir tiesīgs pieprasīt priekšapmaksu (avansu) - 20 % (divdesmit procentu) apmērā no Līgumcenas pēc Darba uzsākšanas, un Pasūtītājs pārskaita priekšapmaksu 20  (divdesmit) darbdienu laikā no dienas, kad pasūtītājs ir saņēmis būvdarbu veicēja rēķinu, kas ir saskaņots ar Pasūtītāju.
Būvdarbu veicējs ir tiesīgs atteikties no avansa saņemšanas.
Būvdarbu veicējs iesniedz pasūtītājam rēķinu:
8.6.11. par būvdarbu izpildes aktā ietverto būvdarbu pieņemšanu – 20 (divdesmit) darbdienu laikā no būvdarbu izpildes akta abpusējas parakstīšanas vai pieņemšanas dienas;
8.6.12. par visiem izpildītajiem būvdarbiem, tai skaitā par faktiski izpildītajiem būvdarbiem pēdējā mēnesī, – 30 (trīsdesmit) darbdienu laikā no būvobjekta nodošanas un pieņemšanas akta abpusējas parakstīšanas dienas.
8.10. Pasūtītājs norēķinās ar būvdarbu veicēju, ievērojot šādu kārtību:
8.10.1. pasūtītājs maksā būvdarbu veicējam par iepriekšējā mēnesī faktiski izpildītajiem un pasūtītāja pieņemtajiem būvdarbiem 10 (desmit) darbdienu laikā no būvdarbu veicēja sagatavota līguma noteikumiem atbilstoša rēķina saņemšanas, izņemot šo noteikumu 8.10.2. apakšpunktā minēto gadījumu;
8.10.2. par Līguma 8.9.2. apakšpunktā minētajiem būvdarbiem pasūtītājs maksā būvdarbu veicējam 30 (trīsdesmit) dienu laikā no būvdarbu veicēja sagatavota līguma noteikumiem atbilstoša rēķina saņemšanas. 
8.11. ja Būvdarbu veicējs izmantos savas tiesības saņemt avansu, no būvdarbu izpildes aktā noteiktās summas (bez pievienotās vērtības nodokļa) par faktiski izpildītajiem būvdarbiem pirms šīs summas izmaksas pasūtītājs ietur avansam atbilstošu procentu no maksājamās summas un proporcionāli dzēš būvdarbu veicējam izmaksāto avansu (ja tāds ir saņemts).
8.7.  Ja līgumu izbeidz pirms termiņa, Puses veic galējo norēķinu par faktiski izpildītajiem un pasūtītāja pieņemtajiem būvdarbiem 10 (desmit) darbdienu laikā no dienas, kad Puses ir parakstījušas aktu par faktiski izpildītajiem būvdarbiem, ja Būvdarbu veicējs ir iesniedzis līguma noteikumiem un šajā punktā minētajam aktam atbilstošu rēķinu. Ja Pušu starpā līdz līguma izbeigšanas dienai pastāv strīds par faktiski izpildītajiem būvdarbiem (tai skaitā to apjomiem), šajā punktā minētajā aktā iekļauj tikai tos faktiski izpildītos būvdarbus, par kuru izpildi Pusēm nav domstarpību. 
8.8. Ja būves ekspertīze vai inženierkonsultanta lēmums apstiprina pasūtītāja norādītos defektus, Būvdarbu veicējs sedz ar būves ekspertīzi vai inženierkonsultanta lēmuma pieņemšanu saistītos izdevumus.
8.9. Izpildītāja Pasūtītājam iesniegtajos maksājuma dokumentos ir jābūt norādītiem šādiem Pasūtītāja (maksātāja) rekvizītiem: 
8.9.1. Objekta nosaukums;
8.9.2. Līguma numurs; 
8.9.3. maksājuma veids (avansa, starpmaksājuma vai gala maksājuma rēķins); 
8.9.4. pieņemšanas – nodošanas akta numurs un datums, par kuru tiek izrakstīts rēķins. 
8.9.5. Visos rēķinos ir jābūt norādītiem šādiem Pasūtītāja  norēķinu rekvizītiem:
	Maksātājs
	Ludzas novada pašvaldība

	Reģistrācijas Nr. 
	90000017453

	Adrese
	Raiņa iela 16, Ludza, Ludzas novads, LV-5701

	Bankas nosaukums
	

	Bankas kods
	

	Bankas konta Nr.
	



8.10. Visus rēķinus Izpildītājs izraksta, ievērojot Pievienotās vērtības nodokļa likuma 142. panta nosacījumus.
8.11. Par samaksas brīdi uzskatāms bankas atzīmes datums Pasūtītāja maksājuma uzdevumā.
8.12. Izpildītājam ir tiesības iesniegt elektroniski parakstītu e-rēķinu, nosūtot to uz pasts@ludzasnovads.lv.

9. Pušu tiesības, pienākumi un atbildība
9.1. Izpildītājs: 
9.1.1. Darbus veic Piedāvājumā un Līgumā noteiktajos termiņos, stingri ievērojot Līgumu, apstiprināto Tehnisko dokumentāciju, normatīvos aktus un Piedāvājumu;
9.1.2. atbild, lai Darbu sagatavošanas, veikšanas un nodošanas procesā tiktu ievērotas Latvijas Republikas būvnormatīvu un citu Latvijas Republikas normatīvo tiesību aktu prasības, tostarp darba drošības, ugunsdrošības, satiksmes drošības prasības;
9.1.3. atbild par Objektos visu trešajām personām nodarīto zaudējumu atlīdzību, izņemot gadījumus, ja zaudējumi ir radušies Pasūtītāja vainas dēļ;
9.1.4. apņemas izpildīt Līgumā noteiktos Darbus augsti profesionālā līmenī;
9.1.5. veic Līgumā paredzētos Darbus kā neatkarīgs uzņēmējs ar savu darbaspēku, darba rīkiem, ierīcēm un materiāliem. Izpildītājs nav tiesīgs bez iepriekšējas rakstiskas Pasūtītāja piekrišanas nodot Līguma tiesības un saistības vai kādu tā daļu vai jebkādu Līguma labumu vai interesi tajā trešajai personai;
9.1.6. pirms Darbu uzsākšanas izstrādā Darbu veikšanas projektus un lejupielādē BIS saskaņošanai ar Pasūtītāju un Būvuzraugu;
9.1.7. nodrošina Piedāvājumā nominētā atbildīgā Darbu vadītāja klātbūtni un Darbu vadīšanu atbilstoši Objektos atbilstoši plānotajiem darbiem, bet viņa prombūtnes laikā nodrošina atbildīgā Darbu vadītāja pienākumu izpildītāja klātbūtni Objektos; 
9.1.8. pilnā mērā materiāli atbild par Izpildītāja rīcībā esošajiem darba rīkiem, ierīcēm un materiāliem, kas atrodas Objektu būvlaukumā;
9.1.9. Darbus organizē un veic tā, lai kaitējums videi būtu iespējami mazāks. Vides un dabas resursu aizsardzības, sanitārajās un drošības aizsargjoslās Darbus organizē un veic, ievērojot tiesību aktos noteiktos ierobežojumus un prasības, lai dabas resursu patēriņš būtu ekonomiski un sociāli pamatots;
9.1.10. ievēro Ludzas novada pašvaldības saistošos noteikumus, darba drošības, elektrodrošības un ugunsdrošības noteikumus, iepazīstina ar tiem darbiniekus un iesaistīto personālu, kas tiks nodarbināti Objektos, un uzņemties par to ievērošanu pilnu atbildību;
9.1.11. ievēro Objektu būvlaukumā tīrību un sanitārās normas;
9.1.12. veic visas saprātīgās darbības, lai samazinātu atkritumu rašanos Objektos, būvgružus un citus būvniecības atkritumus uzglabāt Izpildītāja konteineros vai iepakojumā, kas nepieļauj apkārtējās vides piesārņošanu, sekot Objektos noteiktajai atkritumu šķirošanas kārtībai; nodrošina būvgružu un citu atkritumu savlaicīgu izvešanu; 
9.1.13. Darbu izpildes procesā pakļaujas Pasūtītāja norādījumiem un prasībām. Ja Izpildītājs uzskata, ka Pasūtītāja norādījumi ir vērsti uz nekvalitatīvu Darbu izpildi vai citādi var kaitēt to izpildei, viņa pienākums ir 2 (divu) darba dienu laikā, pēc norādījumu saņemšanas no Pasūtītāja, rakstveidā iesniegt Pasūtītājam ziņojumu, kurā pamatoti motivēti viņa iebildumi Pasūtītāja norādījumiem;
9.1.14. saņem visas Darbu sagatavošanas un veikšanas laikā nepieciešamās atļaujas un saskaņojumus no trešajām personām, no kurām ir atkarīgi kādi Darbu veikšanas apstākļi;
9.1.15. iesniedz Pasūtītājam Objektos piegādāto būvizstrādājumu atbilstību apliecinošu dokumentāciju;
9.1.16. Līguma izpildē iesaista tikai savā Piedāvājumā minētos apakšuzņēmējus un speciālistus un personas, atbilstoši Līguma 7.3., 7.4. un 7.5. punktos noteiktajiem nosacījumiem;
9.1.17. līdz visu Darbu izpildei un Darbu pabeigšanas akta parakstīšanai uzņemas visus ar objektu, Darbu, materiālu un iekārtu saistītos riskus;
9.1.18. ievēro un pilda visas Pasūtītāja likumīgās prasības;
9.1.19. nodrošina pārstāvju piedalīšanos ar Līguma izpildi saistītajās sanāksmēs.
9.1.20. Parakstot Līgumu Izpildītājs apliecina, ka:
9.1.20.1.  Līgumcena ir pilnīgi pietiekama, lai izpildītu Pasūtītāja prasības un lai izpildītu Darbu un nodotu Objektus Pasūtītājam saskaņā ar Līgumu.
9.1.20.2.  Izpildītājs ir apmeklējis Objektus un iepazinies ar visiem apstākļiem, kas varētu ietekmēt Līgumcenu un Darba izpildes termiņu, tajā skaitā iepazinies ar Darba organizēšanas iespējām;
9.1.20.3.  tam ir nepieciešamās speciālās atļaujas un sertifikāti Līgumā noteiktā Darba veikšanai.
9.1.20.4.  Darbu nodos tikai tādiem apakšuzņēmējiem, kuri ir saņēmuši Latvijas Republikas normatīvajos aktos noteiktās atļaujas un sertifikātus uzticētās Darba daļas veikšanai, vienlaikus uzņemoties pilnu atbildību par piesaistīto apakšuzņēmēju darbu.
9.1.21. Veicot Būvdarbus, Izpildītājs nodrošina vides aizsardzības pasākumu īstenošanu un kvalitātes kontroli objektā.
9.1.22. Visā Būvdarbu izpildes laikā, t.sk. laikā, kad darbi netiek veikti, līdz Objektu nodošanai  ekspluatācijā (ja attiecināms) Izpildītājs uzņemas visus normatīvajos aktos, valsts un pašvaldības institūciju priekšrakstos paredzētos darba aizsardzības, ugunsdrošības noteikumu nodrošināšanas pienākumus. 
9.1.23. Izpildītājs nodrošina visas dokumentācijas, kura attiecas uz Objektu un Būvdarbu izpildi un kuru uzrādīšanu var prasīt attiecīgās valsts un pašvaldību amatpersonas, atrašanos Objektā. 
9.1.24. Satiksmes organizācijas aprīkojumam Objektā jāatbilst Ministru kabineta 2001. gada 2. oktobra noteikumiem Nr. 421 “Noteikumi par darba vietu aprīkošanu uz ceļiem”. Būvuzņēmējs ir atbildīgs par satiksmes organizācijas tehnisko līdzekļu, satiksmes drošības aprīkojuma un autoceļa kompleksā ietilpstošo būvju tehnisko stāvokli būvdarbu periodā.
9.1.25. Izpildītājs nodrošina Objektu uzturēšanu (savlaicīgu un regulāru būvgružu un citu izlietoto materiālu izvešanu u.c.) atbilstoši spēkā esošajiem normatīvajiem aktiem, līdz brīdim, kamēr Objekti ir nodoti Pasūtītājam. Izpildītājs nekavējoties notīra visus nobirumus, kas radušies Objektos vai ārpus tiem.
9.1.26. Izpildītājs nekavējoties informē Pasūtītāju par jebkuru nelaimes gadījumu Būvlaukumos vai ar to saistītā vietā, kur Izpildītājs veic Būvdarbus.  
9.1.27. Būvdarbu veicējam ir pienākums nodrošināt laicīgu samaksas veikšanu visiem publiskā būvdarbu līguma izpildē iesaistītajiem apakšuzņēmējiem par faktiski izpildītajiem un no pasūtītāja puses apmaksātajiem būvdarbiem. Ar laicīgu norēķināšanos ir saprotama samaksa 60 (sešdesmit) dienu laikā pēc veikto būvdarbu pabeigšanas un apakšuzņēmēja rēķina saņemšanas par attiecīgo būvdarbu veikšanu. Būvdarbu veicējam ir pienākums līgumos ar apakšuzņēmējiem iekļaut noteikumus izpildīto būvdarbu pieņemšanai, kas atbilst šajā punktā un Ministru kabineta 2022. gada 5. jūlija noteikumu “Noteikumu par publisko būvdarbu līgumos obligāti ietveramajiem noteikumiem un to saturu” Nr. 419, 6., 9., 10. un  14. punktā iekļautajam regulējumam, izņemot prasību veikt būves ekspertīzi. Pasūtītājam nav pienākuma kontrolēt ar apakšuzņēmēju noslēgtā būvdarbu līguma atbilstību šā punkta prasībām.
9.1.28. Veicot Būvdarbus, ievērot videi draudzīgus (zaļās) būvniecības pamatprincipus.
9.1.29. 2. daļā: Veic Ielu apgaismojuma izbūves darbus atbilstoši 2017. gada 20. jūnija Ministru kabineta noteikumu Nr. 353 “Prasības zaļajam publiskajam iepirkumam un to piemērošanas kārtība” prasībām.
9.1.30. Veic Būvdarbus atbilstoši Būvdarbu izpildes kalendārajam laika grafikam (Līguma pielikums Nr.3).
9.2. Pasūtītājs:
9.1.1. veic samaksu Līgumā noteiktajā kārtībā;
9.1.2. savlaicīgi veic Izpildītāja veikto Darbu pieņemšanu vai sniedz motivētu atteikumu pieņemt Darbus;
9.1.3. nozīmē Būvuzraugu;
9.1.4. sniedz Izpildītājam Pasūtītājam pieejamo Līguma izpildei nepieciešamo Izpildītāja pieprasīto informāciju un dokumentus;
9.1.5. ar šo Līgumu pilnvaro Izpildītāju uz visu Darbu izpildes periodu iecelt darba aizsardzības koordinatoru, kas noteikts un darbojas saskaņā ar Latvijas Republikas Ministru kabineta 2003. gada 25. februāra noteikumiem Nr. 92 “Darba aizsardzības prasības, veicot būvdarbus”;
9.1.6. nodrošina Izpildītājam, tā personālam un transportam iespēju netraucēti piekļūt Objektiem Līguma izpildei.
9.2. Pasūtītājam ir tiesības veikt kontroli attiecībā uz Līguma izpildi, tostarp – pieaicinot speciālistus.
9.3. Puses nekavējoties informē viena otru par jebkādām grūtībām Līguma izpildē, kas varētu aizkavēt savlaicīgu Darbu veikšanu un Līguma izpildi.

10. Darbu pieņemšana – nodošana
10.1. Līgumā noteiktie Darbi uzskatāmi par pilnībā pabeigtiem un nodotiem Pasūtītājam, ja Līguma 2.1. punktā noteiktie darbi ir izpildīti saskaņā ar šo Līgumu atbilstoši Tehniskajai dokumentācijai un normatīvajiem aktiem, un Puses ir parakstījušas Būvdarbu pabeigšanas aktu par visu Līgumā noteikto Darbu izpildes pabeigšanu. 
10.2. Gadījumā, ja pirms Būvdarbu pabeigšanas akta parakstīšanas Pasūtītājs vai Būvuzraugs konstatē, ka Darbi kopumā vai kāda to daļa nav pabeigti un/vai to izpilde, vai Darbā izmantotie materiāli, izstrādājumi vai konstrukcijas neatbilst Līguma noteikumiem, Darbu pieņemšana-nodošana pārtraucama un par to sagatavojams akts, kurā norāda konstatētos Darba trūkumus un/vai nepabeigtos Darbus, kuru paraksta Puses vai to pilnvaroti pārstāvji. Izpildītājam Pušu saskaņotajā aktā norādītajā termiņā ar saviem spēkiem un uz sava rēķina jāizpilda nepadarītie Darbi un/vai jānovērš konstatētie Darba trūkumi, kas norādīti šajā Līguma punktā noteiktajā aktā. Pēc defektu un/vai trūkumu novēršanas Izpildītājs atkārtoti piesaka galīgo Darbu izpildes pieņemšanu. Strīdi par defektiem un/vai trūkumiem tiek risināti Līgumā noteiktajā kārtībā.
10.3. Gadījumā, ja Izpildītājs nepiekrīt Līguma 10.2. punkta noteiktajā kārtībā Pasūtītāja izvirzītajām pretenzijām, tad Pasūtītājs un Izpildītājs kopēji organizē neatkarīgu ekspertīzi, kurā pierāda veikto Darbu atbilstību vai neatbilstību Līguma un tā pielikumu, Līgumā noteiktās Tehniskās dokumentācijas un normatīvo aktu prasībām. Neatkarīgas ekspertīzes sabiedrības pārstāvis (pārstāvji) sagatavo ekspertu novērtējumu par Darbu atbilstību vai neatbilstību. Sagatavotais ekspertu novērtējums ir saistošs un izpildāms Pusēm.
10.4. Ja Līguma 10.3. punktā noteiktajā kārtībā piesaistīto ekspertu novērtējuma rezultāti pierāda Izpildītāja prasību un paziņojumu nepamatotību attiecībā uz Darbu atbilstību Līguma un tā pielikumu vai Līgumā noteiktās Tehniskās dokumentācijas un normatīvo aktu prasībām, tad Izpildītājs sedz visus ar Darba nodošanas kavēšanu saistītos Pasūtītāja zaudējumus un izmaksas, tajā skaitā maksā Līgumā noteiktos līgumsodus par Darbu izpildes termiņu kavējumu, kā arī visas ar veikto ekspertīzi saistītās izmaksas. Ja ekspertu novērtējuma rezultātā ir konstatēta Darbu atbilstība Līguma un tā pielikumu, Līgumā noteiktās Tehniskās dokumentācijas un normatīvo aktu prasībām, tad Pasūtītājs sedz visas ar ekspertīzi saistītās izmaksas.
10.5. Pēc Darbu pabeigšanas akta parakstīšanas Izpildītājs veic paveikto Darbu izpilduzmērījumus, sagatavo dokumentāciju iesniegšanai būvvaldē atzīmei par būvdarbu pabeigšanu / objekta pieņemšanai ekspluatācijā (ja attiecināms).
10.6. Darbu, materiālu vai iekārtu, cilvēku traumu un cita īpašuma bojāšanas vai iznīcināšanas risku uzņemas Izpildītājs, izņemot, ja tas rodas Pasūtītāja vainas dēļ. Izpildītājs uzņemas arī Objekta, Darbu, materiālu un iekārtu nejaušas bojāšanas vai iznīcināšanas risku, un tas pāriet no Izpildītāja uz Pasūtītāju ar Būvdarbu pabeigšanas akta parakstīšanas brīdi.
10.7. Visi un jebkādi līguma pielikumā esošajās Darbu tāmēs noteiktie materiāli, konstrukcijas utt. pāriet Pasūtītāja īpašumā ar brīdi, kad ir parakstīts Līguma 10.1. punktā noteiktais Būvdarbu pabeigšanas akts.
10.8.  Akta par būvdarbu pabeigšanu parakstīšana neatbrīvo Izpildītāju no atbildības par darbu defektiem, kuri atklājas pēc Darbu nodošanas. Pēc Darbu pabeigšanas Izpildītājs apņemas uz savu risku un par saviem līdzekļiem novērst jebkurus un visus bojājumus, neprecizitātes un citas nepilnības, kuras var parādīties Izpildītāja veiktajos Darbos, vai kuras radušās Izpildītāja vainas dēļ.
11. Pušu mantiskā atbildība

11.1. Puses viena otrai ir mantiski atbildīgas par līgumsaistību pārkāpšanu, kā arī zaudējumu radīšanu kādai no Pusēm saskaņā ar Latvijas Republikas normatīvajiem aktiem un Līgumu.
11.2. Par Darbu izpildes gala termiņa nokavējumu Izpildītājs maksā Pasūtītājam līgumsodu 0,1 % (nulle komats viens procents) no Līgumcenas. Puses vienojas, ka saskaņā ar šo Līguma apakšpunktu aprēķinātais līgumsods tiek ierobežots un tā kopējais Līguma izpildes laikā uzrēķinātais apmērs nevar pārsniegt 10 % (desmit procentus) no Līgumcenas. Līgumsoda samaksa neatbrīvo Izpildītāju no līgumsaistību pienācīgas izpildes attiecībā pret Pasūtītāju.
11.3. Par Līgumā noteiktā samaksas termiņa nokavējumu Pasūtītājs maksā Izpildītājam līgumsodu 0,1 % (nulle komats viens procents) no neapmaksātā rēķina summas par katru nokavēto dienu. Puses vienojas, ka saskaņā ar šo punktu aprēķinātais līgumsods tiek ierobežots un tā kopējais Līguma izpildes laikā uzrēķinātais līgumsoda apmērs nevar pārsniegt 10 % (desmit procentus) no Līgumcenas. Līgumsoda samaksa neatbrīvo Pasūtītāju no līgumsaistību pienācīgas izpildes attiecībā pret Izpildītāju.
11.4. Ja Izpildītājs nepilda Līgumu vai atsakās no tā izpildes, vai ja Līgums tiek pārtraukts vai lauzts  Līguma 15.2. apakšpunktos minēto iemeslu dēļ, Izpildītājs maksā Pasūtītājam vienreizēju līgumsodu par Līguma neizpildi vai nepienācīgu izpildi  10 % (desmit procenti) apmērā no Līgumcenas.
11.5. Gadījumā, ja Izpildītājs neievēros Līguma 7.3. vai 7.4. punktu noteikumus, par katru šādu pārkāpumu (par katru gadījumu) Izpildītājs maksā Pasūtītājam līgumsodu 200,00 euro (divi simti euro) apmērā. 
11.6. Ja Izpildītājs pienācīgā termiņā nepilda Līgumu 12.3. punktā noteiktās garantijas saistības vai atsakās no to izpildes, Izpildītājs maksā Pasūtītājam līgumsodu par saistību neizpildi vai nepienācīgu, izpildi, termiņu kavējumu – 0,2 % (nulle komats divi procenti) apmērā no Līgumcenas par kavēto termiņa dienu, kā arī sedz visus tādējādi Pasūtītājam nodarītos zaudējumus.
[bookmark: _Hlk180584317]11.7. Par Būvdarbu izpildes kalendārajā laika grafikā (Līguma pielikums Nr.3) noteikto Būvdarbu izpildes termiņu nokavējumu Izpildītājs maksā Pasūtītājam līgumsodu 0,1 % (nulle komats viens procents) no Līgumcenas par katru nokavēto nedēļu. Puses vienojas, ka saskaņā ar šo punktu aprēķinātais līgumsods tiek ierobežots un tā kopējais Līguma izpildes laikā uzrēķinātais apmērs nevar pārsniegt 10% (desmit procentus) no Līgumcenas. Līgumsoda samaksa neatbrīvo Izpildītāju no līgumsaistību pienācīgas izpildes attiecībā pret Pasūtītāju.
11.8. Uz Līguma pamata aprēķinātie līgumsodi Pusēm ir jānomaksā ne vēlāk kā 5 (piecas) darba dienu laikā, skaitot no dienas, kad Puse, kurai jāmaksā līgumsods, ir saņēmusi rēķinu par noteikto līgumsodu. Pasūtītājam ir tiesības vienpersoniski, Latvijas Republikas normatīvajos aktos noteiktajā kārtībā, samazināt Izpildītājam maksājamo Līgumcenu tādā apmērā, kādā ir Izpildītājam aprēķinātā kavējuma naudas un/vai līgumsoda summa. 

1. Garantija
12.1. Garantija izpildītajiem Darbiem ir noteikta 60 (sešdesmit) mēneši no Darba pabeigšanas akta parakstīšanas datuma. Šajā Līguma punktā noteiktajā garantijas termiņā Pasūtītājs var prasīt, lai Izpildītājs par saviem līdzekļiem novērš Darbu defektus, kas atklājušies pēc akta par būvdarbu pabeigšanu parakstīšanas.
12.2. Izpildītājs garantē, ka izpildītie Darbi atbilst Latvijas Republikas normatīvo aktu prasībām un tie ir izpildīti atbilstoši Līguma noteikumiem – Izpildītāja apliecinājums, ka izpildītie Darbi un tajos izmantotie materiāli vai to sastāvdaļa šajā Līgumā noteiktu laika posmu saglabās lietošanas īpašības, drošumu un izpildījumu un tas uzņemas papildu saistības novērst visus trūkumus. Tas nozīmē, ka Izpildītājs ir atbildīgs par visiem defektiem un Pasūtītājam nodarītiem zaudējumiem, kas rodas vai var rasties šādas neatbilstības gadījumā. Izpildītājs garantē, ka izpildītie Darbi ir kvalitatīvi, funkcionāli izmantojami, atbilst Līgumam un ka Darbos, materiālos vai iekārtās nav defektu.
12.3. Pēc Darbu pabeigšanas akta parakstīšanas datuma Izpildītājam 20 (divdesmit) dienu laikā jāiesniedz Pasūtītājam Līguma rezultātā veikto Darbu garantijas nodrošinājumu apliecinošs dokumenta oriģināls (garantijas laika garantija) – kredītiestādes vai arī apdrošināšanas sabiedrības izsniegta neatsaucama garantija, uz kuras pamata Pasūtītājs var vērsties pie garantijas devēja un pēc pirmā pieprasījuma saņemt naudas summu, kas nepieciešama Darbu Defektu novēršanai, ja Izpildītājs atteicies veikt Darbu Defektu novēršanu. Šajā punktā noteiktais termiņš var tikt pagarināts, ja kredītiestādes vai apdrošināšanas sabiedrības noteiktais šādas garantijas izsniegšanas termiņš ir garāks par 20 (divdesmit) dienām. Garantijai laika garantijas polisei jābūt 2 % (divu procentu) apmērā no Līgumcenas bez PVN. Garantijas laika garantijas polisei jābūt spēkā 60 (sešdesmit) mēnešus no Darbu pabeigšanas akta parakstīšanas datuma.
12.4. Izpildītājs apņemas Pasūtītājam Pušu saskaņotā termiņā, kas nedrīkst būt ilgāks par 30 (trīsdesmit) kalendāra dienām uz sava rēķina novērst bojājumus vai citas nepilnības, kuras Objektā vai Darbos tiek konstatētas garantijas laikā un uz kurām ir attiecināma 12.1. punktā noteiktā garantija.
12.5. Ja Pasūtītājs garantijas laikā konstatē bojājumus, par to rakstiski tiek paziņots Izpildītājam, norādot arī vietu un laiku, kad Izpildītājam jāierodas uz defektu akta sastādīšanu. Pasūtītāja noteiktais termiņš nedrīkst būt mazāks par 10 (desmit) kalendāra dienām, bet Puses var vienoties par citu termiņu defektu akta sastādīšanai. Pie defektu akta sastādīšanas Puses ir tiesīgas pieaicināt neatkarīgus ekspertus, kuru atzinums ir obligāts izpildīšanai Pusēm. Izdevumus par eksperta sniegtajiem pakalpojumiem apmaksā vainīgā Puse.
12.6. Līguma 12.5. punktā norādītajā termiņā tiek sastādīts defektu akts. Ja Izpildītājs neierodas uz defektu akta sastādīšanu, Pasūtītājs ir tiesīgs sastādīt aktu vienpusēji, un tas ir saistošs arī Izpildītājam. Par akta sastādīšanu tiek paziņots Izpildītājam, norādot vietu un laiku, kad akts ir ticis sastādīts.
12.7. Gadījumā, ja Izpildītājs atsakās novērst konstatētos Defektus vai neuzsāk to novēršanu Pasūtītāja norādītajā termiņā, Pasūtītājs ir tiesīgs uz Izpildītāja rēķina novērst Defektus vai pieaicināt citu personu minēto Defektu novēršanai, ieturot/piedzenot šajā sakarā radušās izmaksas no Izpildītāja, tai skaitā, izmantojot Izpildītāja iesniegto garantijas laika garantiju.

13. Nepārvarama vara
13.1. Puses neatbild par šajā līgumā noteikto saistību neizpildi vai nepienācīgu izpildi, ja tā radusies nepārvaramas varas iedarbības dēļ. Nepārvarama vara nozīmē jebkādu neparedzamu ārkārtas situāciju vai notikumu, kas ir ārpus Pušu kontroles un nav radies to kļūdas vai nevērīgas rīcības dēļ vai kas kavē vienu no pusēm veikt kādu no Līgumā noteiktajiem pienākumiem un no kura nav bijis iespējams izvairīties, veicot pienācīgus piesardzības pasākumus. Puse, kura nav spējusi pildīt savas saistības, par nepārvaramas varas apstākļiem nevar minēt iekārtu vai materiālu defektus vai to piegādes kavējumus (ja vien minētās problēmas neizriet tieši no nepārvaramas varas), darba strīdus vai streikus, kuros iesaistīta kāda no Pusēm vai tās kontrolē esoša persona.
13.2. Par nepārvaramas varas apstākļiem atzīst notikumu:
13.2.1.	no kura nav iespējams izvairīties un kura sekas nav iespējams pārvarēt;
13.2.2.	kuru līguma slēgšanas brīdī nebija iespējams paredzēt;
13.2.3.	kas nav radies Puses vai tās kontrolē esošas personas rīcības dēļ;
13.2.4.	kas padara saistību izpildi ne tikai apgrūtinošu, bet neiespējamu.
13.3. Par šādu apstākļu iestāšanos Pusei, kura ir cietusi no nepārvaramas varas radītiem apstākļiem, ir pienākums nekavējoties rakstveidā informēt otru Pusi. Ja nepārvaramas varas apstākļi turpinās ilgāk nekā 1 (vienu) mēnesi, jebkurai no pusēm ir tiesības izbeigt līguma darbību, rakstveidā informējot par to otru Pusi vismaz 10 (desmit) dienas iepriekš. Ja Līgumā noteiktā Pakalpojuma izpilde tiek pārtraukta nepārvaramas varas dēļ, Puses sastāda aktu par faktiski izpildītajiem darbiem jeb sniegto Pakalpojumu. Pasūtītājs 30 (trīsdesmit) dienu laikā no akta parakstīšanas un atbilstoša rēķina saņemšanas samaksā Izpildītājam par faktiski veiktajiem darbiem.

14. Līguma darbības termiņš un grozīšana
14.1. Līgums stājas spēkā ar dienu, kad Pušu pārstāvji to ir parakstījuši. Līgums ir spēkā līdz brīdim, kad Puses ir izpildījušas visas savas saistības, vai līdz brīdim, kad Puses ir panākušas vienošanos par Līguma izpildes pārtraukšanu, vai arī līdz brīdim, kad kāda no Pusēm, saskaņā ar šo Līgumu, to lauž vienpusēji.
14.2. Puses, savstarpēji vienojoties, ir tiesīgas izdarīt izmaiņas Līgumā, tai skaitā veikt grozījumus Būvdarbu izpildes kalendārajā laika grafikā. Ikviena Līguma izmaiņa tiek noformēta rakstveidā un abu Pušu parakstīta. Jebkuras izmaiņas vai papildinājumi stājas spēkā pēc to abpusējas parakstīšanas un kļūst par Līguma neatņemamu sastāvdaļu.
14.3. Ievērojot Publisko iepirkumu likuma ierobežojumus un šajā Līgumā noteikto kārtību, Puses, rakstiskā veidā vienojoties, ir tiesīgas izdarīt nebūtiskas un būtiskas izmaiņas Līgumā.
14.4. Būtiski Līguma grozījumi pieļaujami, kad Pasūtītājs pieprasa vai pieļauj:
14.4.1. ieslēgt būvdarbu apjomus, kas sākotnēji nav bijuši paredzēti Konkursā, un kuru nepieciešamība ir radusies tādu no Pušu neatkarīgu iemeslu dēļ, kurus, slēdzot Līgumu Puses nevarēja paredzēt un bez kuriem Līgums objektīvu iemeslu dēļ nav izpildāms;
14.4.2. izmaiņas sākotnēji paredzētajos Būvdarbos, ja to izpildes laikā tiek konstatēta faktisko apjomu atšķirība no Tehniskās dokumentācijas vai nepieciešamība autoruzraudzības kārtībā veikt Būvdarbu apjomu, tehnisko prasību vai risinājumu izmaiņas, lai atbilstoši Pasūtītāja ekonomiskām interesēm sasniegtu Tehniskajā dokumentācijā minēto galarezultātu un nodrošinātu Būves kvalitatīvu funkcionēšanu mērķiem, kuriem tā ir paredzēta, ievērojot arī tās prasības, kas Būvei tiek izvirzītas, pamatojoties uz Latvijas Republikas normatīvo aktu prasībām;
14.4.3. darbus, kas netika iekļauti sākotnējos Būvdarbu apjomos, tai skaitā jaunu darbu veikšana, papildu uzlabojumi, jaunu progresīvu būvmateriālu ienākšana Latvijas tirgū, izmaiņas sakarā ar trešo personu iesniegumiem, lai uzlabotu būves vai iekārtu tehniskos risinājumus, vai kas nepieciešami citu būvdarbu uzsākšanai, un/vai pabeigšanai, vai ir nepieciešami, lai novērstu kļūdas Tehniskajā dokumentācijā, inženierizpētē (ja attiecināms), lai Līguma ietvaros veiktu darbus, kas nav minēti Tehniskajā dokumentācijā, bet Pasūtītājam ir nepieciešami;
14.4.4. lai Līguma ietvaros veiktu saistītus darbus, kas nav minēti Tehniskajā dokumentācijā, bet ir nepieciešami Pasūtītājam;
14.4.5. vienpusēji samazināt darbu apjomus, attiecīgi samazinot Līguma maksājumu apmēru, pamatojoties uz izcenojumiem, kas ir noteikti Izpildītāja piedāvājumā Iepirkumam;
14.4.6. viena Objekta ietvaros novirzīt ieekonomētos līdzekļus, pamatojoties uz izcenojumiem, kas ir noteikti Izpildītāja piedāvājumā Iepirkumam, iepriekš paredzētajiem darbu veidiem, kuru apjoms ir palielinājies, nolūkā sasniegt projekta mērķus.  	
14.4.	Papildus darbu aprēķinos par pamatu tiks ņemtas Izpildītāja piedāvātās cenas Iepirkumā darbiem, materiāliem, mehānismiem, laika normas un likmes, pieskaitāmās izmaksas, bet tādiem, kuriem analogu Līgumā nav, cenu nosaka Pasūtītājs pēc līdzīga rakstura darbu cenām Līgumā, vai, ja tādu nav, pēc Izpildītāja iesniegtās un būvuzrauga un autoruzrauga saskaņotās cenas kalkulācijas un līdzīga rakstura darbu cenām tirgū. 
14.5.	Konstatējot papildu darbu nepieciešamību, Izpildītājam jāsagatavo fakta konstatācijas akts (pēc iespējas pievienojot fotoattēlus) un ar Būvuzraugu un Autoruzraugu saskaņota detalizēta tehniskā dokumentācija par Būvdarbu izmaiņu tehniskajiem risinājumiem un izmaksām. Par papildu darbiem un līdz ar to par pamatojumu līgumcenas palielināšanai no Izpildītāja puses nevar tikt uzskatītas jebkādas atsauces uz tā nepilnīgi veiktiem aprēķiniem tāmēs, uz kļūdainām materiālu apjomu aplēsēm Tehniskās dokumentācijas specifikācijās, grafiskajos materiālos un tāmēs, uz tāmēs neietvertiem elementiem, kuri ir norādīti tekstuāli vai grafiski Tehniskajā dokumentācijā, uz būvdarbu detaļām, kuras izriet no būvniecības elementu montāžas tehnoloģijām un ar to izpildi saistītajiem pasākumiem. Konstatācijas akts, kā arī citi grozījumu nepieciešamību apliecinoši dokumenti (piem., būvsapulču protokoli) kļūst par pamatu Vienošanās noslēgšanai par grozījumiem Līgumā un/ vai Būvdarbu apjomos.  
14.6. Samazinot vai palielinot Līguma tāmēs paredzētos Būvdarbu apjomus, Puses sastāda Būvdarbu izmaiņu aktus, kuros norāda Izslēgto un Ieslēgto Būvdarbu apjomus. Būvdarbu izmaiņu aktus paraksta Pasūtītāja paraksttiesīgā persona, Izpildītāja paraksttiesīgā persona, Būvuzraugs, Autoruzraugs, kā arī tos apliecina pieaicinātie speciālisti (ja tie tika pieaicināti).
14.7. Veikto grozījumu vērtība nepārsniedz 15 % (piecpadsmit procenti) no kopējās Līgumcenas. 
14.8.	Tehniskajā dokumentācijā paredzēto materiālus/ izstrādājumus/ iekārtas var aizstāt ar citiem risinājumiem pēc Pušu rakstiskas vienošanās, ja:
14.8.1. šāda nepieciešamība ir saistīta ar autoruzrauga pamatotu ierosinājumu;
14.8.2. Iepirkuma laikā apstiprināto materiālus/ izstrādājumus/ iekārtas vairs neražo;
14.8.3. citu objektīvu iemeslu dēļ.
14.9.	Izpildītājs ir arī tiesīgs piedāvāt izmantot ekvivalentus produktus to vietā, kas ir norādīti Līguma dokumentos. Šajā gadījumā Izpildītājam ir jāiesniedz šādi alternatīvie produkti Pasūtītājam apstiprinājumam. Izpildītājam ir jānodrošina pierādījumi produktu savstarpējai aizstājamībai un jāsedz visi izdevumi, kas radušies sakarā ar savstarpējās aizvietojamības izpēti. Šajā gadījumā norādīto produktu/ materiālu/ izstrādājumu aizvietošana ir pieļaujama, ja Izpildītāja piedāvātais variants ir tādas pašas vai labākas kvalitātes. Pasūtītājam ir tiesības, bet nav pienākums apstiprināt alternatīvu produktu pielietojumu, turklāt šāds saskaņojums nav obligāts priekšnosacījums Līgumcenas palielināšanai. 
14.10.	Līguma grozījumi ir pieļaujami arī, lai Iepirkumā izraudzīto Izpildītāju aizstātu ar citu Iepirkuma dokumentos noteiktajām kvalifikācijas prasībām atbilstošu būvkomersantu saskaņā ar komerctiesību jomas normatīvo aktu noteikumiem par komersantu reorganizāciju un uzņēmuma pāreju, un uz to neattiecas PIL 42. pantā minētie pretendentu izslēgšanas nosacījumi, kurus Pasūtītājs pārbaudīs uz datumu, kad saņemti visi izskatāmie dokumenti šāda lēmuma pieņemšanai.

15. Līguma izbeigšana
15.1. Līgums var tikt izbeigts vienpusēji tikai Līgumā noteiktajā kārtībā vai Pusēm savstarpēji vienojoties.
15.2. Pasūtītājam ir tiesības vienpusēji atkāpties un izbeigt Līgumu, par to rakstveidā paziņojot Izpildītājam, ja:
15.2.1. Darbs Objektā netiek uzsākts 14 (četrpadsmit) dienu laikā pēc Līgumā paredzētā Darba uzsākšanas datuma vai Izpildītājs ir patvaļīgi pārtraucis Līguma izpildi, tai skaitā, ja Izpildītājs nav sasniedzams juridiskajā adresē; 
15.2.2. Izpildītājs neveic Līgumā paredzētās pārbaudes vai veiktās pārbaudes pierāda, ka Darbs tiek pildīts Līgumam neatbilstošā kvalitātē un šī neatbilstība nav vai nevar tikt novērsta Pasūtītāja noteiktajā termiņā;
15.2.3. Izpildītājs kavē Darba pabeigšanu ilgāk par 60 (sešdesmit) dienām;
15.2.4. Ir zudusi, zaudējusi spēku, atcelta vai kļuvusi nerealizējama Līguma izpildes garantija un tā pēc Pasūtītāja pieprasījuma nav aizstāta ar citu līdzvērtīgu nodrošinājumu uz Pasūtītājam pieņemamiem noteikumiem;
15.2.5. Izpildītājs Pasūtītājam nodarījis zaudējumus vairāk kā 10 (desmit) % apmērā no Līguma 8.1. apakšpunktā noteiktās Līgumcenas un par šiem zaudējumiem starp pusēm nav strīda vai ir spēkā stājies Latvijas Republikas tiesas spriedums par to piedziņu, un Izpildītājs noteiktajā termiņā nav tos atlīdzinājis;
15.2.6. Izpildītājs Līguma 4. punktā noteiktajos termiņos nenoslēdz apdrošināšanas līgumu un/vai neiesniedz Projekta vadītājam apdrošināšanu apliecinošus dokumentus;
15.2.7. Izpildītājs Darba izpildē neiesaista apakšuzņēmējus, uz kuru iespējām iepirkuma procedūrā Izpildītājs balstījies, lai apliecinātu savas kvalifikācijas atbilstību Iepirkuma nolikumā noteiktajām prasībām, atbilstoši tam apjomam un kārtībai, kādu norādījis iepirkuma procedūras laikā, vai nav iesniedzis iesniegumu par šādu apakšuzņēmēju nomaiņu Līgumā noteiktajā kārtībā;
15.2.8. Izpildītājs nenodrošina tāda uzņēmēja (tai skaitā apakšuzņēmēja) resursu pieejamību Līguma izpildes vajadzībām, uz kura saimnieciskajām un finansiālajām iespējām iepirkuma procedūrā Izpildītājs balstījies, lai pierādītu savas kvalifikācijas atbilstību Iepirkuma nolikumā noteiktajām prasībām, atbilstoši tam apjomam un kārtībai, kādu norādījis iepirkuma procedūras laikā;
15.2.9. Ir pasludināts Izpildītāja maksātnespējas process, apturēta vai pārtraukta tā saimnieciskā darbība, uzsākta tiesvedība par Izpildītāja bankrotu. 
15.2.10. Ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas; 
15.2.11. Ja Līguma 11.7. punktā norādītajā gadījumā (Būvdarbu izpildes kalendārajā laika grafikā noteikto Būvdarbu izpildes termiņu nokavējums) līgumsods ir sasniedzis 10 % (desmit procenti) no Līguma 8.1. punktā noteiktās Līgumcenas. 
15.3 . Pasūtītājs var vienpusēji Līgumu izbeigt pirms termiņa, ievērojot Publisko iepirkumu likuma 64. panta nosacījumus.
15.4. Izpildītājam ir tiesības vienpusēji atkāpties un izbeigt Līgumu, par to rakstveidā paziņojot Pasūtītājam, ja:
15.4.1. Pasūtītājs neveic maksājumus un līgumsods sasniedzis 10 % (desmit procenti) no Līguma 8.1. punktā noteiktās Līgumcenas;
15.4.2. Pasūtītājs Izpildītājam nodarījis zaudējumus vairāk kā 10 % (desmit procenti) apmērā no Līguma 8.1. punktā noteiktās Līgumcenas un par šiem zaudējumiem starp pusēm nav strīda vai ir spēkā stājies Latvijas Republikas tiesas spriedums par to piedziņu, un Pasūtītājs noteiktajā termiņā nav tos atlīdzinājis.
15.5. Pusei ir tiesības atkāpties no Līguma, ja otra puse ir tikusi brīdināta par iespējamo vai plānoto Līguma izbeigšanu un tā nav novērsusi līguma izbeigšanas pamatu brīdinājumā noteiktajā termiņā.
15.6. Līgums tiek izbeigts paziņojuma kārtībā. Līgums ir uzskatāms par izbeigtu 15. (piecpadsmitajā) dienā no paziņojuma nosūtīšanas ierakstītā sūtījumā uz adresāta juridisko adresi.
15.7. Līguma izbeigšanas gadījumā:
15.7.1. Pasūtītājs norāda veicamos pasākumus un termiņus;
15.7.2. Pasūtītājs uzdod Izpildītājam veikt Darbus, kas pamatoti ar nepieciešamību saglabāt konstrukcijas līdz Darbu atsākšanai. Uzdevumu sagatavo Projekta vadītājs, ievērojot Līguma noteikumus un tie ir saistoši un izpildāmi Izpildītājam;
15.7.3. Izpildītājs pārtrauc Darbus un veic Līguma iepriekšējā punktā noteiktajā kārtībā uzdotos darbus un līdz Līguma laušanai paveikto un ar aktu pieņemto Darbu izpilddokumentāciju;
15.7.4. pēc visu uzdoto darbu pabeigšanu puses paraksta Darbu izpildes pabeigšanas aktu, ko sagatavo Izpildītājs;
15.7.5. pēc izpilddokumentācijas sagatavošanas, nodošanas Pasūtītājam un paveikto darbu novērtēšanas puses paraksta Darbu nodošanas – pieņemšanas aktu;
15.7.6. Izpildītājs atmaksā Pasūtītājam saņemto avansa summu, izņemot to daļu, kura tika ieturēta no kārtējiem ikmēneša maksājumiem, ja Līgums tiek lauzts Līguma 15.2. punktā norādītājos gadījumos.

16. Piemērojamās tiesības un strīdu risināšanas kārtība
16.1. Līgums interpretējams un pildāms saskaņā ar Latvijas Republikas normatīvajiem tiesību aktiem. Līgumā nenoregulētajiem jautājumiem piemērojami Latvijas Republikas normatīvie tiesību akti.
16.2. Strīdus Puses risina savstarpēju pārrunu ceļā vai tiesā Latvijas Republikas normatīvajos tiesību aktos noteiktajā kārtībā.
16.3. Puses pieliek visas pūles, lai strīdus atrisinātu savstarpēju pārrunu ceļā. Puses rakstiski informē viena otru par savu viedokli attiecībā uz strīdu, kā arī iespējamo strīda risinājumu. Ja Puses uzskata par iespējamu, tās tiekas, lai atrisinātu strīdu.
16.4. Pusei ir jāatbild uz otras Puses piedāvāto strīda risinājuma priekšlikumu 5 (piecu) darbdienu laikā no tā saņemšanas dienas. Ja strīda risinājumu neizdodas panākt 20 (divdesmit) darbdienu laikā no strīda risinājuma priekšlikuma saņemšanas dienas, Puses strīdu var nodot izšķiršanai tiesā Latvijas Republikas normatīvajos tiesību aktos noteiktajā kārtībā.

17. Pušu pārstāvji
17.1. Pasūtītāja pārstāvis (Projekta vadītājs) Līguma administrēšanai un kontaktpersona jautājumos, kas ir saistīti ar Darbu izpildi, ir Ludzas novada pašvaldības [amata nosaukums, vārds uzvārds]; [tālruņa numurs], [e-pasta adrese].
17.2. Pasūtītāja pārstāvis veic ikdienas ar Līguma izpildi saistītu jautājumu risināšanu un Projekta izpildes uzraudzību un no Pasūtītāja puses nepieciešamo dokumentu projektu sagatavošanu; izskata Darbu veikšanas projektu; piedalās materiālu un izstrādājumu saskaņošanā; piedalās sapulcēs; atbild uz Izpildītāja vēstulēm, saskaņo rēķinus.
17.3. [bookmark: _Hlk63174141]Izpildītāja pārstāvis ar Līgumu saistītu jautājumu risināšanā, kā arī attiecībā uz Darba izpildi un pabeigšanu ir atbildīgais Darbu vadītājs: [vārds, uzvārds], būvprakses sertifikāta Nr. [sertifikāta numurs], tālruņa numurs [tālruņa numurs], e-pasta adrese: [e-pasta adrese].
17.4. Pasūtītājam ir tiesības jebkurā laikā mainīt savu Līgumā norādīto pārstāvi.
17.5. Izpildītāja Būvdarbu vadītāju var nomainīt tikai ar Pasūtītāja rakstisku piekrišanu, ievērojot Līguma 7. nodaļā noteikto.
17.6. Puses nekavējoties rakstiski informē otru Pusi par pārstāvju nomaiņu. Rakstiski paziņoto pārstāvju pilnvaras ir spēkā līdz to atsaukumam.

18. Citi noteikumi
18.1. Puses apliecina, ka tiem ir saprotams Līguma saturs un nozīme, ka tās ir sniegušas patiesu un pilnīgu informāciju. 
18.2. Puses apstiprina, ka tās rūpīgi iepazinušās ar Līgumu un tā pielikumiem un ka visi noteikumi ir tām saprotami un pieņemami.
18.3. Līguma izpildes oficiālā un darba valoda ir latviešu valoda. Visām personām, kas iesaistītas Līguma izpildē, ir jānodrošina saziņa latviešu valodā atbilstoši šīs personas kompetencei Līguma izpildē. Visi ar Līguma izpildi saistītie dokumenti jāsagatavo latviešu valodā. Dokumentiem, kuri ir izdoti svešvalodā, jāpievieno normatīvo aktu noteiktajā kārtībā apliecināts tulkojums latviešu valodā.
18.4. Līgums ir saistošs Pasūtītājam un Izpildītājam, kā arī visām trešajām personām, kas likumīgi pārņem viņu tiesības un pienākumus. 
18.5. Līgumā noteiktās tiesību un pienākumu nodošana trešajām personām pieļaujama tikai ar otras Puses piekrišanu un ievērojot Publisko iepirkumu likumu.
18.6. Termini un virsraksti Līgumā ir domāti vienīgi Līguma satura atspoguļošanai.
18.7. Papildus Līgumam Puses apņemas parakstīt arī citus nepieciešamos dokumentus un veikt visas darbības, kas ir pamatotas un nepieciešamas, lai veicinātu Līguma pienācīgu izpildi, tā mērķa sasniegšanu un Pušu tiesību un pienākumu realizēšanu.
18.8. Līgums, tā noteikumu saturs, kā arī visa informācija, kuru Puses atklājušas viena otrai Līguma sastādīšanas un izpildes nolūkā, uzskatāma par konfidenciālu un neatklājamu trešajām personām bez otras Puses iepriekšējas rakstveida piekrišanas, izņemot normatīvajos aktos paredzētos gadījumus. 
18.9. Visiem paziņojumiem, ko Puses sūta viena otrai saskaņā ar Līgumu, ir jābūt rakstiski noformētiem un ir jābūt nodotiem personīgi vai nosūtītiem ierakstītā vēstulē, vai elektroniski parakstītiem. Paziņojums tiek uzskatīts par nosūtītu dienā, kad paziņojums ir nodots personīgi vai ierakstītas vēstules saņemšanas dienā, vai elektroniski parakstītas vēstules saņemšanas dienā. Jebkurā gadījumā Puses Līguma ietvaros atbildes uz otras puses uzdotajiem jautājumiem atbildēs iespējami īsā laikā bet ne vēlāk kā 10 (desmit) dienu laikā.
18.10. Gadījumā, ja kāda no Pusēm maina savu juridisko adresi, pasta adresi vai bankas rekvizītus, tas ne vēlāk kā 5 (piecu) dienu laikā rakstiski paziņo par to otrai Pusei. Visai sarakstei un jebkurai informācijai, ko kāda no Pusēm nosūta otrai, ir jābūt latviešu valodā un nosūtītai uz tās adresi, ja vien Puse – informācijas saņēmēja – nav iepriekš norādījusi citādi.
18.11. Ja kāds no Līguma noteikumiem zaudē spēku, tas neietekmē citu Līguma noteikumu spēkā esamību. Ja kāda no Pusēm nav izmantojusi Līgumā paredzētās tiesības vai cita veida tiesiskās aizsardzības līdzekļus, netiks uzskatīts, ka Puse ir atteikusies no šo tiesību vai tiesiskās aizsardzības līdzekļa izmantošanas turpmāk.
18.12. Ja līgums tiek parakstīts papīrformātā: Līgums sastādīts un parakstīts 2 (divos) oriģinālos eksemplāros. Visi Līguma eksemplāri ir ar vienādu juridisko spēku pa vienam eksemplāram katrai Pusei. 
Ja līgums tiek parakstīts elektroniski: Līgums ir parakstīts elektroniski ar drošu elektronisko parakstu.
18.13. Līguma pielikumi: 
18.13.1. 1. pielikums – Būvdarbu tāmes;
18.13.2. 2. pielikums – Izpildītāja speciālistu saraksts;
18.13.3. 3. pielikums – Būvdarbu izpildes kalendārais laika grafiks.

19. Pušu rekvizīti un paraksti
	Pasūtītājs 
	Izpildītājs

	Ludzas novada pašvaldība
Reģ. Nr. 90000017453
Adrese: Raiņa iela 16, Ludza, Ludzas novads, LV-5701
e-pasts: [e-pasts]
Banka: [Banka]
Konts: [Konts] 
Kods: [Kods] 
	[Izpildītāja nosaukums]
Reģ. Nr. [Reģistrācijas Nr.]
Adrese: [adrese]
e-pasts: [e-pasts]
Tālrunis: [tālrunis]
Banka: [Banka]
Konts: [Konts]
Kods: [Kods]


	

[ Paraksttiesīgās personas amats]
[ Paraksttiesīgās personas vārds, uzvārds]

